Ivica Dačić - Srpskainfo\npolitika 10 sati\nPredsjednik Skupštine Srbije Ivica Dačić izjavio je danas da zna da predsjednik Srbije Aleksandar Vučić neće popustiti i da nikada neće priznati nezavisnost Kosova, ali da će, kako kaže, sve uraditi da sačuva mir i živote ljudi i postigne kompromisno rešenje o KiM.\nPRITISCI SVE TEŽI Dačić: Ništa se nije promijenilo u dijalogu o Kosovu\nPredsjednik Skupštine Srbije Ivica Dačić izjavio je, uoči današnje posebne sjednice parlamenta o Kosmetu, da se u dijalogu o Kosovu i Metohiji nije promijenilo ništa kada je riječ o težini situacije, te naveo da su izazovi ostali isti, a pritisci sve veći.\nDačić: O položaju Srba u Crnoj Gori bi trebalo da se izjasni i mitropolit Joanikije\nPredsednik Skupštine Srbije Ivica Dačić ocijenio je danas da bi i mitropolit crnogorsko-primorski Joanikije trebalo da se izjasni povodom političke krize u Crnoj Gori, nastale usvajanjem Rezolucijom o Srebrenici u crnogorskom parlamentu.\n"Sve vrvi od dvostrukih standarda" Dačić ocijenio da su najave Prištine za tužbu za "genocid" smiješne i neutemeljene\nPredsjednik Narodne skupštine Srbije Ivica Dačić ocijenio ja da su najave Prištine da će tužiti Srbiju za "genocid" smiješne i poručio da su Srbi dva put u prošlom vijeku doživjeli genocid, a veliko etničko čišćenje na Kosovu i Metohiji, u BiH i Hrvatskoj.\nDačić nakon sjednice Savjeta bezbjednosti UN “Neće biti nikakvih posljedica po Srbiju”\nPredsjednik Skupštine Srbije Ivica Dačić ocijenio je, dan nakon sjednice Savjeta bezbjednosti UN u Njujorku, na kojoj je bilo riječi o saradnji sa Međunarodnim rezidualnim mehanizmom u Hagu, da neće biti nikakvih posljedica po Srbiju.\nDačić: Licemjerno poslije svega reći da ne sarađujemo sa Hagom\nLicemjerno je i bezobrazno da se kaže na sjednici SB UN da Srbija ne sarađuje sa Haškim tribunalom nakon svega što je naša zemlja uradila, doživjela od tog Tribunala, uključujući i današnju presudu Ratku Mladiću, izjavio je večeras predsjednik Narodne skupštine Srbije Ivica Dačić.\nDačić: Krivokapić će potpisati temeljni ugovor sa SPC zato što nema izbora\nPredsjednik Skupštine Srbije Ivica Dačić je rekao da misli da će crnogorski premijer Zdravko Krivokapić potpisati Temeljni ugovor sa Srpskom pravoslavnom crkvom (SPC) budući da nema izbora i jer je to narodna volja.\nDačić sa Lavrovim “Srbija i Rusija će se uvijek MEĐUSOBNO PODRŽAVATI”\nRusija i Srbija su prijateljske zemlje, koje će se uvijek međusobno podržavati, rekao je u Moskvi predsjednik Skupštine Srbije Ivica Dačić, a nakon sastanka sa ruskim ministrom spoljnih poslova Sergejom Lavrovim.\nBITNO POŠTOVANJE DEJTONA Dačić: Postavljanje novog visokog predstavnika netransparentno\nPredsjednik Skupštine Srbije Ivica Dačić rekao je da postavljanje novog visokog predstavnika za BiH nije urađeno na dovoljno transparentan način, ali da Srbija očekuje da bilo koje međunarodno prisustvo u BiH mora da poštuje Dejtonski sporazum.\nSARADNJA SRBIJE I RUSIJE Matvijenko: Saveznički odnosi nastavljaju da se razvijaju\nPredsjednik Savjeta federacije ruske Federalne skupštine Valentina Matvijenko izjavila je da su odnosi između Rusije i Srbije posebni, saveznički i da nastavljaju da se razvijaju.\nPRIPREME U TOKU Dačić: Beograd sa nestrpljenjem očekuje Putinovu posjetu\nPredsjednik Skupštine Srbije Ivica Dačić izjavio je da Beograd sa velikim nestrpljenjem očekuje posjetu predsjednika Ruske Federacije Vladimira Putina na poziv predsjednika Srbije Aleksandra Vučića, te da se zajednički radi na njenoj pripremi.\n"ČASTAN GEST ZEMANA" Dačić poručuje da izvinjenje za bombardovanje SRJ treba da upute i drugi\nPredsjednik Skupštine Srbije Ivica Dačić rekao je danas da je izvinjenje češkog predsjednika Miloša Zemena za bombardovanje SRJ 1999. godine častan gest, koji treba da upute sve zemlje koje su učestvovale u bombardovanju.\nDačić: Beograd neće priznati Kosovo, ali dvije dobre stvari su u non pejperima\nPredsjednik Skupštine Srbije Ivica Dačić rekao je da su se, iako je Srbija još prije sedam godina rekla da neće da prizna Kosovo, u nedavnim "non pejperima" pojavile dvije dobre stvari za Srbiju - govori se o autonomiji Srba na sjeveru Kosova i Metohije i prvi put o mogućnosti neke vrste ujedinjenja Republike Srpske i Srbije.\nPredsjednik Socijalističke partije Petar Đokić razgovarao je danas na marginama ceremonije obilježavanja Dana grada Banjaluka sa predsjednikom Socijalističke partije Srbije i Narodne skupštine Republike Srbije Ivicom Dačićem.\nČubrilović i Dačić poručili: Intenzivirati saradnju na nivou skupštinskih tijela\nPredsjednik Narodne skupštine Republike Srpske Nedeljko Čubrilović i predsjednik Narodne skupštine Republike Srbije Ivica Dačić konstatovali su da postoji izuzetno dobra saradnja između dva parlamenta, te da je potrebno intenzivirati saradnju na nivou skupštinskih radnih tijela.\nSastanak predsjednika parlamenata: Čubrilović sa Dačićem u Narodnoj skupštini RS\nU Banjaluci je počeo sastanak predsjednika Narodne skupštine Republike Srpske Nedeljka Čubrilovića sa predsjednikom Narodne skupštine Srbije Ivicom Dačićem.\n"Priznajte mene i brata ili ću vas tužiti" Dačić u šoku, javila se žena koja tvrdi da mu je kćerka\nPredsjedniku Skupštine Srbije i Socijalističke partije Srbije Ivici Dačiću stigao je mejl navodne vanbračne, nepriznate kćerke.\nPredsjednik Skupštine Srbije Ivica Dačić rekao je kako bi posavjetovao bošnjačke političare u BiH, koji se bore za očuvanje teritorijalnog integriteta BiH, da tako otvoreno ne podržavaju nezavisnost Kosova i ruše teritorijalni integritet Srbije, jer svaka zemlja "ima svoje Kosovo".\nDačić o stanju na Kosmetu: Bilo bi neodgovorno da povučemo potpis sa Briselskog sporazuma\nBilo bi neodgovorno da Beograd povuče potpis sa Briselskog sporazuma, iako je teško imati neki sporazum koji predviđa formiranje Zajednice srpskih opština, a koji se ne poštuje, kaže predsjednik parlamenta Ivica Dačić koji je prije osam godina bio potpisnik tog sporazuma.\nPredsjednik Narodne skupštine Srbije Ivica Dačić najavio je da sutra počinju prve konsultacije evropskih parlamentaraca sa poslaničkim grupama stranaka koje se nalaze u parlamentu, da će se ti razgovori održavati onlajn i trajati do 22. aprila.\n"Rijetko koja godina prođe da neko ne strada" Dječaka (15) povukao vir, drugovi ga bezuspješno ožiljavali\nTrik sa kafom koji će otjerati komarce (VIDEO)\nPOVRIJEĐENA JEDNA OSOBA Na području Prijedora pala sportska jedrilica\nŽena opisala neprijatno iskustvo stečeno u povratku sa ljetovanja "Da je moj muž bio sam, bila bi to posljednja noć u njegovom životu“


Tanjug 26. maja 2022. 22:27\nLONDON – Endrju Flečer, klavijaturista i jedan od osnivača britanskog elektronskog benda „Dipeš mod“, preminuo je u 60. godini.\nU saopštenju koje je bend objavio na društvenim mrežama stoji: „Šokirani smo i ispunjeni ogromnom tugom zbog prerane smrti našeg dragog prijatelja, člana porodice i kolege iz benda Endija Fleča Flečera.\n„Fleč je imao zaista zlatno srce i uvek je bio tu kada vam je bila potrebna podrška, živahan razgovor, dobar smeh ili hladna krigla piva. Naše srce je uz njegovu porodicu i molimo vas da budete sa njima u svojim mislima i poštujete njihovu privatnost u ovom teškom trenutku“, naveo je bend, preneo je britanski list „Gardijan“.\nPoznat po svom nadimku Fleč, Flečer je rođen 1961. godine u Notingemu, da bi se preselio u Bejsildon gde je krajem 1970-ih osnovao bend „Kompozišn of saund“ zajedno sa Martinom Gorom i Vinsom Klarkom.\nNakon što su angažovali pevača Dejva Gahana, promenili su naziv grupe u „Dipeš mode“ i iznedrili hitove poput „Novi život“ (New Life) i „Nikad mi nije dosta“ (Just Can’t Get Enough).\nMuzički festival „Arsenal fest“ počinje sutra u…\n15:54: Izrael optužio Hezbolah za sajber napad na UNIFIL u Libanu\n15:50: Savo Manojlović: Ekipa na vlasti prezire izbeglice\n15:50: Sinhua: Uspeh Hongkonga podstaknut nepokolebljivom podrškom otadžbine\n15:43: Sirija je odlučila da prizna nezavisnost DNR i LNR\n15:39: RUS MSP pozvalo otpravnicu poslova Norveške\n15:33: Nova Šumadija kupila iz stečaja pogon Prve petoletke\n15:32: EPS izneo razloge negativnog tromesečnog poslovnog rezultata


Indijca lažno optužili da je britanski stručnjak za obojene revolucije i da je u Banjaluci sa zadatkom – Kakanj-X\nIndijca lažno optužili da je britanski stručnjak za obojene revolucije i da je u Banjaluci sa zadatkom\nNa 30 ruj, 2018 444\nRTRS je na svom sajtu prenio vijest ATV koja “iz izvora bliskih jednoj obavještajnoj službi u regionu”, “otkriva” identitet jednog od 40 stručnjaka za “obojene revolucije” o kojima je, kako navode, ovih dana bilo mnogo govora u javnosti!\n– Radi se o licu indijskog porijekla koji je unazad tridesetak dana prisutan u Banjaluci, a u BiH je došao iz jedne susjedne zemlje početkom godine. Ovo lice je stručnjak za sajber bezbjednost, bavi se programiranjem mikrokontrolera, a radio je i za indijsku Agenciju za nuklearnu bezbjednost na vojnim sistemima komunikacije. Školovan je u Glazgovu, u Velikoj Britaniji, i posjeduje dualno državljanstvo Velike Britanije i Indije, navodi ATV pozivajući se na neimenovani izvor, a prenosi RTRS.\nIstina je da je Solomon oženjen Banjalučankom, zbog čega i dolazi u ovaj grad, kao i da je programer koji je radio za beogradski “Komtrejd”. Činjenica da su režimski mediji zloupotrijebili njegov dolazak na Trg Krajine i podršku grupi “Pravda za Davida”, optuživši ga da je britanski špijun, smao zato što im se učinio “podesan” za tu prljavu rabotu, najbolje govori o njima, piše istinito.com.\n– RTRS i ATV su postali programi za djecu i gluposti koje pišu su na nivou naučne fantastike. Mogli su još da dodaju i da je Solomon u stvari Supermen kojeg je Soroš finansirao da dođe u Republiku Srpsku i pozove Dodika na dvoboj, znajući da je Supermen jači i da će Dodik izgubiti u toj borbi “superjunaka” – kratko je prokomentarisao Blagić pisanje ovih medija o Solomonu.


Ministri NATO-a upozoravaju kosmetske Albance\nNaslov: Ministri NATO-a upozoravaju kosmetske Albance Pet Apr 27, 2007 9:26 am\nMinistri spoljnih poslova NATO-a upozorili su juče u Oslu kosmetske Albance da ne pribegavaju jednostranom proglašenju nezavisnosti Kosmeta, javio je AP. „NATO ne želi nikakve unilateralne poteze koji bi bili izvan legitimnog međunarodnog procesa”, izjavio je portparol Severnoatlantske alijanse Džejms Apaturaj.\nMinistri zemalja članica NATO-a su na neformalnom sastanku u Oslu ponovili podršku Ahtisarijevom planu za Kosmet i pozvali Rusiju da odustane od svojih primedbi kako bi taj plan Savet bezbednosti mogao brzo da usvoji, navela je američka agencija.\nTokom jučerašnjeg sastanka sa ministrima NATO-a, ruski ministar spoljnih poslova Sergej Lavrov nije ničim nagovestio da bi Rusija mogla da ublaži svoju podršku Srbiji u protivljenju Ahtisarijevom planu, podsetio je AP.\nRuski ministar spoljnih poslova Sergej Lavrov je međutim juče izjavio da bi situaciju u regionu destabilizovalo svako jednostrano i nametnuto rešenje za južnu srpsku pokrajinu. „Ruska pozicija je dobro poznata – svako jednostrano rešenje, nametnuto spolja, destabilizovaće situaciju”


Kladovo – Knjaževac vesti\nHome / Timocka krajina / Kladovo\njanuar 13, 2017\tLeave a comment\nDANAS SLAVIMO TROJERUČICU: Nad njenom ikonom događaju se čuda! –\njul 25, 2016\tLeave a comment\n25.07.2016 Julijanski (stari) kalendar: 12.07.2016 Srpska pravoslavna crkva i njeni vernici danas obeležava praznik Presvete Bogorodice Trojeručice, najpoštovanije ikone u srpskom narodu. Kopija čudotvorne ikone Bogorodice Trojeručice do sada je u Timočkoj krajini obišla Bukovo, Boljevac, Sokobanju ...\nSTIŽU VAKCINE ZA SVIH OSAM OPŠTINA ZAJEČARSKOG I BORSKOG OKRUGA –\nVeterinarske ekipe iz Zaječara u petak su u Lubnici sprovele sve neophodne mere u domaćinstvu u kome se pojavila stočna bolest kvrgave kože kojom je zaraženo 47 goveda, rekla je za Radio Magnum Milijana Nešković, epizotiolog u Veterinarskom specijalističkom insitutu ...\nKnjaževac : Narednih dana pojačana kontrola vozača dvotočkaša –\njun 21, 2016\tLeave a comment\nZaječarska saobraćajna policija, narednih dana, na području Policijske uprave u Zaječaru, sprovešće regionalnu akciju pojačane kontrole saobraćaja. Kako se navodi u saopštenju, cilj pojačane kontrole akcije biće usmeren na kontrolu dvotočkaša.\nNacrt Regionalnog plana upravljanja otpadom stavljen na javni uvid –\nRegionalna agencija za razvoj istočne Srbije (RARIS) poziva sve zainteresovane da uzmu učešće u izradi Regionalnog plana upravljanja otpadom za grad Zaječar i opštine Majdanpek, Kladovo, Negotin, Bor, Knjaževac i Boljevac. Regionalni plan upravljanja otpadom je strateški dokument regiona koji ...\nStiže pomoć u Knjaževac : EU odobrila projekat vredan 1,5 milion evra\nnovembar 21, 2015\tLeave a comment\nSastankom predstavnika Organizacije za poljoprivredu i hranu Ujedinjenih nacija (FAO) sa majdanpečkom lokalnom samoupravom praktično je započela druga faza Programa pomoći poplavljenim područjima u Srbiji. Reč je o projektu vrednom 1,5 milion evra za pomoć malim poljoprivrednicima na istoku Srbije,koji ...\nNa putu za Knjaževac : Vozač autobusa pretiče u krivini preko pune linije!\nseptembar 28, 2015\t1 Comment\nDanas je u većini medija preneta informacija o bahatoj i krajnje rizičnoj vožnji vozača kompanije “Niš ekspres” koji je na putu Niš – Kladovo na ulazu u Knjaževac preko pune linije preticao kolonu vozila i tako direktno ugrozio živote velikog broja ...


Institut iz Ljubljane: Vučić je garant stabilnosti na Balkanu – Borba\nPredsjednik Srbije Aleksandar Vučić je faktor mira i stabilnosti u nestabilnom okruženju regiona Zapadnog Balkana, gdje je situacija najnapetija od završetka ratova na tim prostorima, ocjena je Međunarodnog instituta za bliskoistočne i balkanske studije (IFIMES) iz Ljubljane.\nU najnovijoj analizi IFIMES-a o aktuelnim dešavanjima u regionu, objavljenoj pod naslovom “Ko želi da destabilizuje Srbiju?”, analitičari IFIMES-a ukazuju da je Vučić svjestan činjenice, da je građanima Srbije potrebno obezbijediti izvjesnu budućnost i da je potrebno završiti dijalog Beograda i Prištine kako bi, kako navode, Srbija ubrzano krenula naprijed, a da je pri tome najvažniji zadatak ekonomska obnova, razvoj države i zaustavljanje trenda iseljavanja iz zemlje.\nAnalitičari ističu da predsjednik Vučić ima demokratski legitimitet i politički potencijal, da riješi najteža državna pitanja kao što je pitanje Kosova. Pozivajući se na, kako kažu, relevantna istraživanja u analizi se ističe da ona pokazuju da predsjednik Srbije i njegova Srpska napredna stranka (SNS) uživaju podršku među biračima, koja je uvijek iznad 50 odsto podrške.\n– Nije nikakva tajna, da su na prostorima Balkana domaće političke snage često u funkciji i/ili instrumentalizovane za ostvarenje stranih interesa – stoji u analizi u kojoj se podsjeća da duže od pola godine traju protesti u Srbiji, koji su u početku bili protesti građana, da bi kasnije proteste zloupotrijebila odnosno “ukrala” opozicija i prisvojila kao svoje.\nGrađanski bunt ima dugu tradiciju u Srbiji, navodi se uz opasku da su u pojedinim segmentima građanski protesti bili opravdani, ali da se u osnovi radi o protestima, koji su dirigovani od dijela opozicije i pojedinih centara moći iz inostranstva.\nUkazuje se da opozicija nema jasan politički program, te da je ključni zahtjev tih protesta odlazak predsjednika Vučića.\nIstiče se i da je važno obezbijediti mir i stabilnost u regionu, jer svaka destabilzacija Srbije mogla bi ugroziti cijeli region i pokrenuti spiralu nasilja.


Putovanja u doba korone: Šta sve znamo o otvaranju granica Evropske unije za građane Srbije - Ozonpress :: internet portal\nPutovanja u doba korone: Šta sve znamo o otvaranju granica Evropske unije za građane Srbije\nOstaje zabrana ulaska za srpske državljane u Nemačku, Austriju, Švajcarsku, Sloveniju\nUkoliko ste zbunjeni i ne znate kuda možete, a kuda ne možete da putujete iz Srbije – niste jedini.\nPreporuka Saveta EU nije obavezujuća i konačnu odluku o otvaranju granica donosi svaka država članica ponaosob.\nPutnici koji su se iz Srbije zaputili ka Grčkoj preko graničnog prelaza Evzoni na granici sa Makedonijom, javili su da im je posle 10 časova ujutru zabranjen ulaz, prenose mediji.\nGrčko ministarstvo spoljnih poslova je kasnije u toku dana objavilo da građani Srbije ipak mogu da uđu u Grčku, ali samo preko Bugarske i graničnog prelaza Promahonas.\nNemačka je meću prvima objavila listu zemalja koje nisu članice Evropske unije, a čiji građani mogu da uđu u zemlju, međutim, na njoj nema Srbije.\nDirektor Nacionalne asocijacije turističkih agencija Srbije (JUTA) Aleksandar Saničić rekao je za B92 da za turiste iz Srbije 1. jula do kasnijih popodnevnih časova nije bilo problema na graničnom prelazu Evzoni između Severne Makedonije i Grčke.\nSve dok pravila nisu promenjena.\n„Od 11 sati imam informaciju da je prelaz zatvoren s obzirom na to da je stiglo obaveštenje da samo nosioci EU pasoša mogu da prođu. Mi se nadamo da će to u toku dana biti ispravljeno“, rekao je Saničić.\nIpak, B92 prenosi da je od ambasade Srbije u Atini dobio potvrdu da će Evzoni ostati zatvoren do 15. jula.\n„Jedino zvanično je da će drumski granični prelazi za ulaz iz Severne Makedonije u Grčku biti zatvoreni do 15. jula. Nakon toga će ovo pitanje ponovo biti razmatrano i može doći do otvaranja, ili novog produženja roka, u zavisnosti od situacije“, prenosi B92.\nMinistarstva spoljnih poslova Grčke objavilo je da građani Srbije u zemlju mogu da uđu preko prelaza Promahonas na granici sa Bugarskom, kao i da je obnovljen avio-saobraćaj na svim aerodromima, prenosi agencija Beta.\nPutnici koji putuju u Grčku moraju da popune onlajn obrazac 48 sati pre ulaska u zemlju, a obrazac je dostupan na zvaničnom sajtu.\nPri dolasku putnici mogu biti nasumično izabrani za testiranja na Kovid-19 i moraće da prate uputstva Generalnog sekretarijata za civilnu zaštitu.\nZa srpske državljane ostaju zatvorena i vrata Nemačke osim za one sa sa boravišnom dozvolom ili nacionalnom vizom. Ulazak u zemlju će biti dozvoljen isključivo ukoliko je putovanje u svrhu povratka na mesto stalnog boravka.\nSrbija ostaje na listi rizičnih zemalja i u Švajcarskoj.\nŠvajcarska savezna vlada objavila je da će od 20. jula otvoriti granice za državljane 13 zemalja van Evropske unije, ali na toj listi nema Srbije.\nGranice Crne Gore i Slovenije ostaju zatvorene za državljane Srbije.\nDozvoljena su i turistička i poslovna putovanja u Hrvatsku, ali je potreban dokaz o svrsi putovanja.\nHrvatsko ministarstvo unutrašnjih poslova preporučuje najavu ulaska u zemlju preko zvaničnog sajta, a sve informacije o tome šta je potrebno kao dokaz za ulaz u Hrvatsku moguće je naći na sajtu.\nGranice Bosne i Hercegovine, Severne Makedonije i Bugarske otvorene su za državljane Srbije.\nGranice Crne Gore ostaju zatvorene za državljane Srbije, ali možemo u Hrvatsku, Bugarsku, Grčku…\nLetovanje u Hrvatskoj za sada deluje najizvesnije, ali Ministarstvo unutrašnjih poslova ove zemlje navodi da će se mere za ulazak menjati na svake dve nedelje u zavisnosti od epidemiološke situacije.\nI dok je letovanje u Crnoj Gori ili Sloveniji i dalje neizvesno jer je državljanima Srbije zabranjen ulaz, Italija je od 1. jula otvorila granice.\nDržavljani Srbije od početka juna mogu slobodno da putuju u Bugarsku.\nJoš uvek nema podataka iz svake evropske zemlje.\nU preporuci se ističe da je spisak načinjen u skladu sa epidemiološkom situacijom u datim zemljama.\nKorona virus: Još 272 slučaja zaraze u Srbiji, sve više ljudi na respiratorima, Đoković poklonio novac bolnici u Novom Pazaru\nKorona virus: U Srbiji porast broja pacijenata na respiratoru, ekonomski uticaj pandemije gori nego što se mislilo, kaže UN\nGrebostrek 01/07/2020 u 19:03 Odgovorite\nNe verujte medijima! Toliko pogresnih i oprecnih informacija, a sve u cilju sprecavanja putovanja i naterivanja ljudi da ostanu u Srbiji. Juce sam se vratio sa puta, Bugarska i Grcka, preko Makedonije. Svasta se pisalo i pricalo, a na terenu je sledeca situacija – Bugari i Grci pustaju ulaz bez ikakvih problema i ogranicenja, nema nikakve kontrole niti potpisivanja bilo cega. Sve funkcionise normalno, a i jedni i drugi jedva cekaju da nas vide, i granicari i radnici na naplatnim rampama na auto-putu su odusevljeno reagovali kad su videli da smo Srbi. Tamo kao da nema virusa, sve je u najboljem redu, i bez ikakvih ogranicenja\nKoliko je Pajovic isplatio para...\nVidi,sumska lepotice!!!Ne ide to bas...


Prijestonica Cetinje nastavlja sa podrškom za gerontodomaćice - Cetinjski List\nNaslovna » Prijestonica Cetinje nastavlja sa podrškom za gerontodomaćice\nPrijestonica Cetinje nastavlja sa podrškom za gerontodomaćice\nAutor RTV Cetinje December 27, 2021 12:32 pm\nPrijestonica Cetinje odlučila je da produži podršku programu „Pomoć u kući odraslom i starom licu sa invaliditetom” do 30. juna naredne godine, pa je u tom cilju danas potpisan aneks Ugovora o saradnji sa Crvenim krstom Crne Gore, koji je bio na snazi do 31. decembra, saopšteno je gradske uprave.\nUgovorom je, kako se navodi, predviđeno da Prijestonica snosi troškove učešća u programu za 77 korisnika sa Cetinja, a prema rješenjima koja je donio nadležni centar za socijalni rad. U sprovođenju programa Prijestonici će, na nivou lokalne samouprave, partner biti Organizacija Crvenog krsta Prijestonice Cetinje.\nU saopštenju se navodi da je usluga pomoć u kući namijenjena starijim osobama sa ciljem olakšavanja obavljanja svakodnevnih aktivnosti, uz očuvanje kvaliteta života.\nOna obuhvata nabavku hrane, pomoć pri pripremi obroka i hranjenju, pomoć pri kretanju, pomoć pri održavanju lične i higijene prostora, pomoć pri grijanju prostora, pomoć prilikom nabavke štampe i knjiga i plaćanja mjesečnih računa, posredovanje u obezbjeđivanju različitih vrsta usluga za održavanje stana i uređaja za domaćinstvo, nabavku ljekova i odvođenje na ljekarske preglede.\nGradonačelnik Prijestonice Aleksandar Kašćelan, kazao je da Prijestonica Cetinje i Crveni krst Crne Gore u kontinuitetu ostvaruju kvalitetnu saradnju, u korist građana.\nPodrška gerontodomaćica pokazala se od ključnog značaja za one kojima je pomoć najpotrebnija i shodno tome, lokalna samouprava želi da nastavi sa podrškom ovom programu. Naš cilj je da pružimo dobar i kvalitetan servis građanima, a ovaj program to sigurno jeste – ocijenio je gradonačelnik Kašćelan.\nIstakao je da će ovakvi programi i inicijative imati uvijek podršku lokalne samouprave jer osim pomoći starijima i osobama sa invaliditetom, gerontodomaćice su korisnicima često sagovornici i prijatelji koji pomažu da život bude kvalitetniji i dostojanstveniji, zaključuje se u saopštenju iz Prijestonice Cetinje.


Četiri opštine na severu KiM su sastavni deo Srbije: Milić za promenu preambule Ustava - Centar za evroatlantske studije - CEAS\nObjavio Telegraf 25 jun 2019 .\nNa stalne pritiske Prištine i jednostrane odluke kojima je sama definisala svoju pregovaračku poziciju i "zakucala" dijalog, Beograd, po mišljenju predsednice Centra za evroatlanske studije Jelene Milić, treba da odgovori odlukom Vlade Srbije o promeni preambule Ustava, u formulaciju: "Četiri opštine na severu KiM su sastavni deo Srbije".\n- Time bi Srbija ojačala svoju poziciju. Mi bismo napravili proaktivan stav, nenasilan. Ne bismo nikoga provocirali bezbednosno, napravili bismo mnogućnosti za više novih opcija i aktera u novom formatu - objasnila je predlog CEAS-a vladi Jelena Milić za Tanjug.\nMilić kaže da Srbija i dalje ne treba da prizna ostatak Kosova, a da bi takvim gestom pokazala da je spremna na bolan kompromis.\nNa taj način se ne negira postojanje rezolucije SB UN 1244, kao ni Briselski sporazumi, rekla je Milić i dodala da CEAS posle analize različitih reakcija o korekciji administrativne linije sada predlaže da Srbija da na neki način "uobliči" stanje na terenu.\nKako ističe, ne radi se o etničkoj podeli, nego o prihvatanju bolne realnosti da Srbija ne kontroliše ostatak Kosova, ali da kontroliše sever, gde su i resursi, ukazujući da je "pitanje granica uvek i pitanje resursa".\n- Mislim da je rukovodstvo zemlje do sada pokazalo izuzetnu spremnost za teške korake. Srbija više nema vremena za čekanje, ima dobru poziciju sa Rusijom i Kinom, važnim akterima zbog rezolucije 1244 i jača saradnju sa SAD-om - objasnila je Milić.\nOna veruje da će procedura promene preambule Ustava pokazati predsedniku Republike Aleksandru Vučiću i državnom rukovodstvu da sagleda stvarno stanje u stranačkim, ali i koalicionim redovima kada je reč o podršci kompromisu i primetila da se "mali broj aktera" iz vladajuće većine bavi tim pitanjem.\nVideće se, kaže Milić, i koliko srpska javnost razume to pitanje, među njima i civilne organizacije koje, prema njenoj oceni, ne nude smislenu alternativu izlaska iz sadašnjeg ćorsokaka.\n- Oni samo zagovaraju nastavak Briselskog sporazuma, a to de fakto podrazumeva priznavanje Kosova, bez ikakvih smislenih koristi za Srbiju, čemu se ja protivim - rekla je ona.\nKljučni benefit za promenu preambule Ustava,koju CEAS predlaže Milić vidi u nastavku demokratizacije društva i smatra da bi takvim potezom "lopta bila prebačena u kosovsko dvorište".\nNa pitanje da li bi Srbija imala podršku Zapada za takvu odluku, Milić odgovara da bi takvo rešenje pomoglo i međunarodnoj zajednici i sve što je mirnodopski nastrojeno i što otvara prostor za rešenje ne bi bilo dočekano sa negiranjem.\n- Na kraju krajeva, ovo je iskorak koji je bolan za Srbiju, ali je možda jedini realan iskorak - rekla je Milić, navodeći da bi za nastavak aranžmana tražila bezbednosne i finansijske garancije SAD.\nNa konstataciju da bi se to u domaćoj javnosti moglo shvatiti da Srbija ponovo čini neke ustupke, dok Priština ne čini ništa, Milić kaže da su se ovih dana takođe mogli čuti "bezočni komentari" iz opozicije, ali i vojnih sindikata da se sprema kršenje Ustava, da se sprema izdaja, te poručuje da mirovni dogovor i izmena Ustava nisu izdaja već politički proces sa demokratskom procedurom.\n- I Haradinaj koji je vrlo arogantan kaže da je kosovska teritorija zacrtana u Ustavu, ali taj Ustav takođe može da se izmeni. Kako su Makedonci morali da menjaju delove Ustava da bi došli do Prespanskog sporazuma...Verujem da bi u delu opozicije to bilo komentarisano na različite načine, ali neka dođu u parlament i neka kažu svoje argumente i različite scenarije, a ne da samo budu protiv nečega - poručila je Milić.\nPojašnjava da Srbija ne bi zatvorila vrata pregovorima i da bi nastavila sa njima o drugim uslovima, ali da Kosovo sada dobija "tizer" i nove okolnosti u smislu "nismo vas prepoznali južno od Ibra", ali vas "više ne smatramo svojom teritorijom južno od Ibra", pa da se onda vidi kako će se dalje sa tom okolnošću oni nositi, jer, kako kaže, proamerički stav nisu "zastavice", već kompromis i spremnost na zajedničke poteze.\nSmatra i da javne reakcije nisu važne, već kakve bi to procese izazvalo, a mišljenja je da bi se stvari pokrenule iz sadašnjeg ćorsokaka koji je, inače, bezbednosno opasan za sve.\n- Ako je Srbija iskrena u procesu jačanja odnosa sa SAD, ako je iskrena u evropskim integracijama i ako je tačno da su Kina i Rusija prijatelji koji će podržati svako rešenje koje dolazi iz Srbije, ja bih probala sa ovakvim predlogom pre izbora. Na kraju krajeva, ta inicijativa može i da propadne -rekla je Milić.\nUpitana da li je vreme pre izbora dobar trenutak, jer je reč o politički hrabroj, ali i rizičnoj odluci, Milić smatra da drugog puta skoro i da nema, i da javnost Srbije, ako ne vidi to kao iskorak, i ne zaslužuje da ide u proces evropskih integracija.\n- Jedno vreme ste mogli da kažete - nećemo da stavimo sve karte na sto, ali jednog momenta neki okvir morate da kažete, a taj okvir može dovesti do toga da dobijemo više nego Briselskim sporazumom - jasna je Milić.\nOna navodi da se posle izmene preambule Ustava treba raditi na revidiranju strateških dokumenata, kao što su Nacionalna strategija o odbrani, Nacionalna strategija o bezbednosti i Strategija spoljne politike.\n- Srbija je trenutno u problemu kada je reč o usaglašsavanju spoljne politike sa evropskim politikama, pogotovo što se tiče Rusije, ali i zbog Kosova. Mi i dalje nismo otvorili poglavlje 31. Bilo bi dobro da Srbija revidira predloge starteških dokumenata. To bio ozbiljan signal i zapadnim partnerima, da Srbija sada želi da resetuje i bezbednosnu i odbrambenu saradnju sa zapadom -rekla je ona.\nCEAS će novi predlog o promeni preambule Ustava predstaviti narednih dana u svom izveštaju, a jedna od tema kojom se ta organizacija bavila jeste i pitanje: ko se i zašto plaši jačanja veza Srbije i SAD.\nNATO ostaje kamen temeljac naše bezbednosti\nAngela Merkel, Savezni Kancelar Nemačke


Od 1. januara nezaposlene majke sa troje i više dece dobijaće po 15.000 dinara - Novi Sad\nOd 1. januara nezaposlene majke sa troje i više dece dobijaće po 15.000 dinara\n12:11:00 05.11.2018, Komentara: 0\nNovi Sad - Pokrajinska vlada će od 1. januara 2019. godine početi sa isplatom naknade od 15.000 dinara za nezaposlene majke sa troje i više dece na teritoriji Vojvodine i time obezbediti dodatna prava u odnosu na Zakon.\nOvo je saopšteno iz Pokrajinske vlade kao odgovor na protest Inicijative „Mame su zakon“ na kojem je predstavnica inicijative i poslanica Pokreta centra u Skupštini Srbije Tatjana Macura izjavila da nije bilo potrebe za ukidanjem pomoći trećem detetu. Kako se dodaje u saopštenju, naknada toj kategoriji nije ukinuta već je isplatu naknade, u skladu sa Zakonom, preuzela Republika Srbija i ona se uredno isplaćuje. Iako se ne navodi na koji zakon se pozivaju, pretpostavljamo da se radi o Zakonu o finansijskoj podršci porodici sa decom, koji je stupio na snagu 1. jula i koji, kako navode u Inicijativi „Mame su zakon“ umnogome otežava ili u potpunosti onemogućava majkama da ostvare prava na naknade.\n- Istovremeno, Pokrajinska vlada je obezbedila finansijska sredstva za stambena proširenja porodica sa troje i više dece, na osnovu konkursa, što je pravo koje će porodilje imati samo na teritoriji Vojvodine. Kroz ova dva nova programa u potpunosti će biti očuvan nivo finansijskih sredstava u skladu sa merama populacione politike, koje se sprovode na teritoriji Vojvodine, a uz to ovim novim programom biće ustanovljena dodatna prava za majke na teritoriji Vojvodine – navedeno je u saopštenju Pokrajinske vlade.


Umesto obećanog velikog hangara za supersonične avione, vojni aerodrom Batajnica dobio spremište u koje ne mogu da stanu MIG-ovi\nHangar, kao kokošinjac\nOdlazeći premijer je ponovo oštetio budžet Republike Srbije, ovaj put za više od dva miliona evra. Reč je o prevari sa izgradnjom velikog hangara na vojnom aerodromu Batajnice za potrebe remonta supersoničnih aviona. Umesto njega, Vojska Srbije i ratno vazduhoplovstvo, dobili su prostor u koji ne mogu da stanu ni superosnični avioni tipa MIG, ni ruski transportni avioni tipa Antonov. Da li se to neko ružno našalio, ili je samo pljačka u pitanju?\nTako je i u Aferi hangar oštetio budžet za više od dva miliona evra! Reč je "poslu" kojim je on lično rukovodio, a koji se ticao izgradnje velikog hangara na vojnom aerodromu Batajnica...Oštećeni su poreski obveznici, novac je nenamenski potrošen, a avioni Vojske Srbije, tipa MIG, ostavljeni su na našem najvećem vojnom aerodromu, bez hangara! Vojska Srbije je ponižena i prevarena, jer je Vučić slagao da će biti izgrađen hangar za MIG-ove, a onda protivzakonitim radnjama privatnoj firmi "Morava In" pribavio veliku materijalnu korist! Korist su stekli tako što im je Aleksandar Vučić omogućio da naplate 220 miliona iz budžeta, dok u Batajnici zidaju hangar veličine kokošinjca u kojem MIG-ovi ne mogu da se remontuju. Od kiše i drugih vremenskih nepogoda, ubuduće će tu, verovatno, sklanjati samo školske avione.\nMilioni građana su se radovali kada je žuta nomenklatura otišla sa vlasti. Veliki deo javnosti je slavio odlazak arogantnog i zloglasnog ministra odbrane Dragana Šutanovca. Podsetićemo da je naš magazin svojevremeno objavio i dokaze da su Šutanovac i njegovi ljudi oštetili Srbiju za više od milijardu evra, u aferi otpisa duga iz poslova sa Irakom. Posle Šutanovca ne može biti gore, mislili su mnogi, a onda je na mesto potpredsednika Vlade i vojnog ministra, došao Aleksandar Vučić. Na sastancima sa vrhom Generalštaba, Vučić se informisao koje su najbolnije tačke u sistemu odbrane. Zajedno sa načelnikom generalštaba i mnogobrojnim novinarima Vučić je obišao i vojni aerodrom u Batajnici.\n- Obećavam, napraviću hangar za MIG-ove, obećao je tada Vučić, a danas se ponaša kao da to nikada nije izgovorio. MIG-ove više ne spominje, ali zato treba podsetiti javnost da je baš on tvrdio da je sramota da MIG-ovi ratnog vazduhoplovstva stoje na livadi i kisnu, da ih peče sunce i da po njima pada sneg.\nSramota je, smatrao je Vučić pre nekoliko godina da se sitne popravke na borbenim avionima obavljaju pod vedrim nebom i odlažu za kasnije ako nije lepo vreme. Kada je to izjavljivao svi su ga podržali, jer i neukim građnima, baš kao i onima sa vojnim obrazovanjem, jasno je da će radni vek aviona biti duži\nako bude u hangaru umesto pod vedrim nebom (u vreme kad nije u akciji).\nAli, od samog početka, sve je krenulo naopako...Vučić je predložio da se odmah raspiše tender na kojem bi se tražili ponuđači za izgradnju hangara.\n- Ukoliko se ne potroši novac se na kraju godine mora vratiti u budžet, navodi se projektnoj dokumentaciji.\nČetvrta firma "Morava in" iz Kruševca, za koju je lobirao Aleksandar Vučić, dala je nevalidnu ponudu. Njihova cena je bila najniža 223 miliona dinara, dok je rok u kome su obećavali da će završiti objekat bio rastegnut do čak 2016. godine. Ekspertski tim Vlade Srbije je odmah shvatio prevaru koju Vučiću bliska "Morava in" priprema. Ali, premijerova reč je bila zadnja...\nTa odluka, istina, ostavlja prostor da se izađe sa nižom cenom, ali ne dozvoljava da se celokupna suma isplati pre okončanja radova, ma koliko ona bila niža od odobrenih 309 miliona dinara. Najbolja ponuda po ceni (240 miliona dinara, bila je odmah iza one koju je dala "Morava in": 240 miliona za radove i predviđala je okončanje radova u septembru 2015. godine. Da je ova ponuda prošla, Vučić bi prošle godine otvorio hangar i održao svoje obećanje. Ovako tender je oboren, jer nekome iz vrha SNS nije odgovaralo da se radi pošteno.\nIako nije prošao rok predviđen Zakonom o javnim nabavkama član 109 stav dva, koji kaže: "...Naručilac može da obustavi postupak javne nabavke iz objektivnih i dokazivih razloga, koji se nisu mogli predvideti u vreme pokretanja postupka i koji onemogućavaju da se započeti postupak okonča, odnosno, usled kojih je prestala potreba naručioca za predmetnom nabavkom, zbog čega se neće ponavljati u toku iste budžetske godine, odnosno u narednih šest meseci..."\nU skladu sa Vučićevim željama, tender je ponovo raspisan, a "Morava In" sa pojavljuje sa novom ponudom ovaj put oni nude da će hangar završiti za svega 220 miliona dinara. U tom trenutku službenici ministarstva odbrane saznali su da je "Moravi In" već uplaćen avans, zbog čega su zaključili da je ovako niska cena data samo da bi se na tenderu pobedilo po svaku cenu. Svi upućeni su se složili da je tim novcem ne moguće izgraditi hangar kakav je predviđen projektnom dokumentacijom, i da je u pitanju paničan potez kojim "Morava In" pokušava da zadrži avans. Ipak u samom vrhu Vlade Srbije doneta je odluka da se ponuda "Morave In" prihvati, a posledice prihvatanja njihove ponude su sledeće: "...Danas 2016. godine, hangar još nije završen".\nSlika radova u Batajnici koju objavljujemo uz ovaj tekst otkriva da neće biti ni završen u skorije vreme. Na slici se vidi i da je hangar premali da u njega stane na ruski transportni avion tipa Antonov, odnosno da u njemu nema mesta ni za MIG-ove! Bez problema, u ovakav hangar mogu da stanu školski avioni tipa Lasta, ali se ovo zdanje nikako ne može označiti kao: "Hangar za supersonične avione i ruski Antonov", kako nam je Aleksandar Vučić pre nekoliko godina obećao...\nStrane službe NATO država, konstantno pokušavaju da Srbiju uvuku u konflikt, u kome bi naša vojska, namenska industrija, ili neka druga institucija, povukla neprijateljske poteze u odnosu na Rusku federaciju. Magazinu Tabloid, nedavno je dostavljena kopija dokumenta Ministarstva odbrane u kome se ističe da je firma CRP Impex tražila dozvolu da u Saudijsku Arabiju (SA) izveze oružje. Osim domaćeg naoružanja CRP Impex i druge firme tražile su da u Saudijsku Arabiju izvezu oružje ruskog porekla, koje bi bilo kupljeno u Ukrajini, Belorusiji i drugim zemljama koje ovo oružje imaju u magacinima.\nNaše službe bezbednosti najpre su ispravno zaključile da Saudijcima takvo oružje ne treba, jer ga je teško implementirati u njihovu armiju, koja 100 odsto koristi tehniku i naoružanje NATO država, najviše američko. Sledeće pitanje na koje su potražili odgovor je: zbog čega Belorusija, Ukrajina, Rumunija ili Mađarska ne prodaju takvo oružje direktno Saudijcima već prihvataju posredovanje srpske firme u poslu?\nOdgovori do kojih se došlo bili su alarmantni, oružje bi otišlo u Saudijsku Arabiju, ali bi ga ta država dalje prosledila pobunjenicima u Siriji, koji su u sukobu sa Bašarom El Asadom, predsednikom Sirije, koga podržavaju Rusi. U pitanju su teroristi koje već nekoliko meseci bombarduju ruske vazdušne snage i svaka prodaja oružja takvim ekstremističkim grupama mogla bi da pokvari odnose sa Ruskom federacijom. Srećom ovaj posao je za sada uspešno stopiran.


Država da otkupi još pšenice\nAktuelno / Štampa / Država da otkupi još pšenice\nObjavljeno 02.08.2013. na RTV\nDatum: 02.08.2013.Izvor: RTV\nBilo bi dobro da država otkupi dodatne količine pšenice ovogodišnjeg roda, po ceni od 20 dinara za kilogram, kao što je to učinjeno ovih dana otkupljivanjem skoro 60.000 tona, izjavio je danas Tanjugu poljoprivredni proizvođač iz Vognja, Pavle Nenadović.\nIako se tom cenom praktično samo pokrivaju troškovi proizvodnje, ona je ipak znatno veća u odnosu na tržišnu od 16 dinara, pa čak i pola dinara manje, koliko se trenutno nudi na tržištu za kilogram pšenice, kazao je on i dodao da će većina proizvođača ostvariti gubitak, uprkos dobrom prosečnom rodu od oko pet tona po hektaru.\nNapominjući da nije računao svoje troškove u ovogodišnjoj proizvodnji pšenice, jer to ne želi da čini, nego hoće da proizvodi, Nenadović je istakao da i bez te kalkulacije zna da je, kao i mnogi drugi poljoprivrednici „upao u makaze visokih ulaganja a niskih cena“.\nOn je već desetak godina jedan od naših najozbiljnijih individualnih proizvođača pšenice, a poslednje četiri godine seje standardnih 300 jutara, za šta su neophodna znatna finansijska ulaganja.\nIako je ovog leta ostvario visoke prinose od 8,5 tona po hektaru, a na jednoj parceli i više od 10 tona, tako dobar rod hlebnog žita neće se isplatiti po ovako niskoj tržišnoj ceni jer, kako napominje Nenadović, samo će mu za arendu otići više od trećine ukupnog roda.\nCena zakupa poljoprivrednog zemljišta u tom mestu u rumskoj opštini je oko 250 evra po jutru što, obračunato po aktuelnoj tržišnoj ceni, iznosi oko 18 metričkih centi pšenice.\nUz to su i veoma veliki izdaci za seme, mineralno đubrivo, gorivo i druge troškove u proizvodnji, podsetio je Nenadović i napomenuo da je pšenicu četiri puta prskao fungicidima, što najbolje govori o tome koliko su velika ulaganja u proizvodnji te kulture.\nOn smatra da su podsticaji iz državnog budžeta dobrodošli proizvođačima, koliki god da su ali bi, kako je rekao, bilo dobro kad bi poljoprivrednici dobijali subvencionisane kredite za obrtna sredstva.\nNenadović je prodao 50 tona svoje pšenice republičkoj Direkciji za robne rezerve a ostatak roda je lagerovao, kako bi sačekao bolju cenu, ukoliko je bude.


Riješiti tešku situaciju u Institutu za urbanizam\n22/11/2019 | 11:29 ⇒ 19:24 | Izvor: SRNA\nSindikat radnika građevinarstva i stambeno-komunalnih djelatnosti Republike Srpske zatražilo je od Vlade Srpske da mu dostavi odluku o razrješenju direktora Instituta za urbanizam, građevinarstvo i ekologiju i imenovanju vršioca dužnosti direktora da bi počelo rješavanje teške situacije u ovoj ustanovi, rekla je predsjednik tog sindikata Dragana Vrabičić.\nVrabičićeva je rekla novinarima u Banjaluci da je direktor Instituta /Stevan Јovanović/ smijenjen na prošloj sjednici Vlade Spske, ali da nisu dobili rješenje ni o toj smjeni niti o imenovanju novog direktora.\nOna je istakla da sindikalna organizacija, zajedno sa granskim sindikatom, jutros nije dozvolila Јovanoviću ulazak u firmu, dodavši da nije bilo incidenata.\nPrema njenim riječima, sindikat traži odgovornost i direktora i drugih institucija koje su "dozvolile da direktor na ovaj način radi".\nVrabičićeva je rekla da su Institutu prije tri dana isključeni struja i grijanje, te da su radnici onemogućeni da rade.\n- Institut je vlasništvo države i ima značaj za Republiku Srpsku. Tražimo da se ljudima omogući da rade - navela je Vrabičićeva.\nPredsjednik Sindikalne organizacije Instituta Silvana Radulović rekla je da reorganizacijom ova firma može dobro da posluje, te da ima dovoljno posla i da su radnici voljni da rade.\nOna je naglasila da je radnicima, kojih je u Institutu trenutno 40, staž nepovezan 27 mjeseci, nemaju zdravstveno osiguranje sedam godina, a neki potražuju 10 plata.\nRadulovićeva smatra da je za ovakvo stanje najodgovorniji direktor Stevan Јovanović, koji je na toj dužnosti bio od 2012. godine, kao i tadašnji Upravni odbor.\n20:55 > Srpska i Srbija opredijeljene za mir u regionu\n20:50 > Cvijanović: Ako u nekim glavama ima priče o ratu, onda su to sarajevske\n19:19 > Cvijanović: Srpska će se boriti za svoj integritet i poziciju (FOTO)


NSZDK reagovao na jučerašnje saopštenje NK Čelik – Magazin Plus\nHome/-TopSLIDE/NSZDK reagovao na jučerašnje saopštenje NK Čelik\n“Nogometni savez Zeničko-dobojskog kantona, radi istinitog informisanja sportske javnosti u BiH, ovim putem javno reaguje na saopćenje NK “Čelik” Zenica od 02. 12. 2021. godine u kojem je, slučajno ili ne, pogrešno adresiran eventualni krivac za izrečene sankcije NK “Čelik” Zenica zbog dešavanja na utakmici 14. kola Druge lige Federacije BiH grupa “Centar”, NK “Čelik” Zenica — NK “Bosna” Visoko.\nKao eventualni krivac za izrečene sankcije označen je Nogometni savez Zeničko-dobojskog kantona, tačnije Disciplinska komisija NSZDK, u čijoj nadležnosti NIJE takmičenje u Drugoj ligi Federacije BiH grupa “Centar”. U prilog navedenom ističemo da su svi klubovi Druge lige Federacije BiH grupa “Centar” o nadležnostima, članovima takmičarskšh organa i vodstvu takmičenja od strane Nogornetnou saveza ZDK obaviješteni 13. 07. 2021. godine.\nlzvršni odbor NS Federacije BiH, na sjednici od 07. 07. 2021. god., donio je dvije Odluke i to: Odluku o imenovanju takmičarskih organa Druge lige NS Federacije BiH “Centar” za takmičarsku 2021/2022. sezonu, u kojoj se za komesara takmičenja za takmičarsku sezonu imenuje Jasmin Memišević (NSZDK), za komesara za sudenje imenuje Salem Kundo (NSBPK) i za disciplinskog sudiju Aldin Avdić (FS Kantona Sarajevo).\nDruga Odluka vezana je za sjedište i takmičarske organe Druge lige NS Federacije BiH grupa “Centar” i to:\nlz navedenih činjenica jasno je u čijoj je nadležnosti takmičenje Druge lige Federacije BiH grupa “Centar”, pa ovom prilikom još jednom naglašavamo da se nadamo da adresiranje eventualne krivice na NSZDK nije bilo s namjerom. Iskreno se nadamo da če NK “Čelik” Zenica, ali i svi ostali klubovi Druge lige Federacije BiH grupa “Centar” u budućnosti svoja prava potražiti kod nadležnih saveza, a i da će ti isti organi pokazati profesionalnost i svaki slučaj rješavati nepristrasno u potpunosti poštujući važeće propise N/FS BiH.”\nSnijeg zatrpao bh. ceste: Teretna vozila ne mogu preko Romanije, a i na ostalim putevima sve je teže...


KIA Stinger i Stonic odlični na Euro NCAP testovima - GARAŽA\nStinger nagrađen najvišom ocenom Euro NCAP\nStinger je od Euro NCAP, nezavisne organizacije za izvođenje sigurnosnih testova, dobio 93% od svih mogućih bodova za zaštitu odraslih, 81% za zaštitu dece, 78% za zaštitu pešaka i 82% od svih mogućih bodova za bezbednosne sisteme asistencije.\n5 zvezdica za novog Kia Stonica s naprednim paketom asistencije\nSve Stonicove varijante, opremljene s Kijinim naprednim paketom asistencije, osvojile su 93% od svih mogućih bodova za zaštitu odraslih, 84% za zaštitu dece, 71% za zaštitu pešaka i 59% za bezbednosne sisteme asistencije.\nVisoke ocene zahvaljujući karoseriji od naprednog čelika\nJedan od razloga za visoke osvojene ocene je karoserija od naprednog čelika visoke tvrdoće (AHSS). Besprekornu bezbednost omogućavaju i standardni bezbednosni vazdušni jastuci (6 kod Stonica i 7 kod Stingera) kao i širok izbor pasivnih i aktivnih bezbednosnih pomagala.\nOrganizacija Euro NCAP je pohvalila oba modela zbog stabilnosti njihovog putničkog dela u slučaju sudara, sa visokim stepenom zaštite putnika različitih dimenzija i na svakom sedištu. Pogotovo to važi za Stingera u kojem su putnici dobro zaštićeni od povreda vrata, dok su pešaci dobro zaštićeni zbog aktivne haube. Sistem za automatsko kočenje u nuždi (AEBA), koji Stingeru i Stonicu pomaže kod izbegavanja sudara, iskazao se u testiranjima bezbednosnih sistema asistencije.*\nOcena 5 zvezdica na bezbednosnih testovima Euro NCAP važi za sve varijante Stingera – one s benzinskim ili dizelskim motorom, zadnjim pogonom ili pogonom na sva 4 točka. Ocena 5 zvezdica se odnosi na Stonice, opremljene s Kijinim naprednim paketom asistencije.**\nVisokotehnološka aktivna bezbednosna pomagala\nStinger je na raspolaganju s najnovijim sistemom asistencije (ADAS), a standardno nudi pregršt bezbednosnih pomagala – pomoćni sistem stabilnosti (VSM), elektronska kontrola stabilnosti ESC, upozoravanje na opasnost od naleta vozila (FCW) s pomoćnim sistemom za izbegavanje sudara s vozilom ispred i prepoznavanje pešaka, radarski tempomat sa start/stop sistemom za automatsko gašenje i paljenje motora kod kratkotrajnih zaustavljanja u kolonama, sistem za upozoravanje u slučaju neočekivanog napuštanja vozne trake, aktivna hauba i automatsko prilagođavanje delovanja snopa svetala. Ostala ADAS pomagala uključuju upozoravanje na prepreke iza vozila i na poprečni saobraćaj (RCTCW), pregled okoline vozila iz ptičje perspektive (AVM) s asistencijom kod parkiranja pri niskim brzinama i sistem za upozoravanje na vozila u mrtvom uglu (BSCW).\nStinger je takođe standardno opremljen s inovativnim sistemom za upozoravanje vozača u slučaju dekoncentracije (DAW), koji se hvata u koštac s vozačevom nesabranošću ili pospanošću. U Evropi je po nekim procenama pospanost vozača glavni uzrok gotovo četvrtine saobraćajnih nesreća sa kobnim posledicama ***. Sistem prati nekoliko parametara vozila i vozača i u slučaju pada vozačeve sabranosti vozača zvučnim i grafičnim upozorenjem upozorava i predlaže pauzu.\nTehnologije ADAS, raspoložive u Stonicu, uključuju: pomoć kod sprečavanja naleta s prepoznavanjem pešaka, sistem za upozoravanje na vozila u mrtvom uglu s upozoravanjem na prepreke iza vozila i na poprečni saobraćaj (RCTCW) i sistem za upozoravanje kod napuštanja vozne trake (LDW). Sistem za zadržavanje vozila na voznoj traci (LKA) će kod Stonica biti raspoloživ sredinom 2018. godine. Sistem za upozoravanje vozača u slučaju nesabranosti (DAW) je na raspolaganju kao opcija, dok je Stonic standardno opremljen elektronskom kontrolom stabilnosti (ESC) i pomoćnim sistemom stabilnosti (VSM).\nStinger, koji se već prodaje u većem delu Evrope, kod nas očekujemo u januaru. Raspoloživ je sa zadnjim pogonom ili pogonom na 4 točka, kao i dva benzinska i jednim dizelskim motorom. Najsnažniji, 3,3-litarski twinturbo benzinski 6-cilindraš, postao je najsnažniji i najbrži masovni model u istoriji Kije. Sva tri motora dolaze u kombinaciji sa 8-stepenim automatskim menjačem.\nStonica pokreću Kijini napredni i štedljivi benzinski i dizelski motori, namenjeni punom iskorišćenju mogućnosti motora i užitka u vožnji. Svi Stonicovi motori standardno prenose snagu do pogonskih točkova preko manuelnog menjača.\n*Sistem za automatsko kočenje u nuždi (AEBS, sistem asistencije za sprečavanje naleta) je sistem asistencije, koji vozača ne oslobađa od odgovornosti, jer vozač mora u svakom trenutku da bezbedno upravlja vozilom. Vozač i dalje mora da prilagodi vožnju svojim voznim sposobnostima, zakonima i stanju u saobraćaju. AEBS nije namenjen autonomnoj vožnji. Za više informacija, molimo, da pročitate vlasnikov priručnik.\n**Stonicove varijante bez bezbednosnog paketa asistencije su osvojile 3 zvezdice.\n***Sleepiness at the wheel’ (Pospanost za volanom), Association des Sociétés Françaises d’Autoroutes & Institut National du Sommeil et de la Vigilance, jun 2013.\n2017 euro ncap kia stinger stonic\nPrevious post:BMW JOY WEEK nedelja ekstremnih akcijskih cena korišćenih vozila\nNext post:Citroën C3 Aircross je osvojio nagradu Autobest 2018


Dančenko: Rusija gubi uticaj u Siriji\nMoskva će ipak nastojati da unapredi odnose sa zemljama Bliskog istoka, bez obzira na njihovu upravu, islamističku ili sekularnu, smatra politički analitičar Igor Dančenko\nKako se Rusija postavlja u odnosu na promene na Bliskom Istoku, posebno na situaciju u Siriji? Glas Amerike razgopvorao je o tome sa političkim analitičarem Igorom Dančenkom.\nDančenko: “Rusija se nalazi u složenoj situciji. S jedne strane, ona želi da zadrži svoj politički i ekonomski uticaj i aranžmane, posebno u pogledu prodaje oružja, kao i da zadrži poslovne odnose svojih naftnih i gasnih kompanija i njihovu infrastrukturu. S druge strane, Rusija ne saradjuje sa medjunarodnom zajednicom, odnosno SAD i EU, generalno na diplomatskom planu, a posebno u vezi sa Sirijom. Rusija je već izgubila većinu svojih ugovora u Libiji, Egiptu i u preostalim zemljama severne Afrike, a sada i u Siriji. Uprkos takvom razvoju situacije, Moskva će nastojati da unapredi odnose sa zemljama Bliskog istoka, bez obzira na njihovu upravu, islamističku ili sekularnu, da bi povratila nešto od svog uticaja i ekonomske saradnje sa tim regionom.”\nGlas Amerike: Kakva je uloga Rusije u Siriji i šta ona nastoji da postigne u toj zemlji?\nDančenko: “Izgleda da Rusija sada, nakon skoro dvogodišnjeg gradjanskog rada u Siriji, gubi svoj uticaj u toj zemlji, pošto Asad nije toliko kooperativan koliko se očekivalo u Moskvi. Rusija naglašava da ne brani Asadov režim, već nastoji da spreči uspostavljanje novog presedana, poput onog u Libiji, gde je nakon svrgavanja Gadafija, došlo do daleko većeg uticaja islamista i Al Kaide. Rusija smatra da bi libijski scenario mogao da se ponovi i u Siriji, što želi da izbegne. Medjutim, do sada Moskva nije ponudila diplomatsko rešenje za taj problem i nalazi se u zastoju u odnosima sa sirijskim režimom kao i medjunarodnom zajednicom.”\nGlas Amerike: Po vašoj proceni kako će se razvijati američko-ruski odnosi tokom drugog mandata predsednika Obame?\nDančenko: “Nakon unapredjenja bilateralnih odnosa dve zemlje tokom prvog mandata predsednika Obame, situacija se od nedavno pogoršala. Proteklih par nedelja predsednik Putin se žalio da SAD ne saradjuju u pogledu brojnih bilateralnih pitanja, uključujući raketnu odbranu kao i, za Rusiju, neprihvatljivu poziciju koju SAD imaju prema Siriji. Mada je Vašington odbacio Džekson-Vanikov amandman, kojim su bili ograničeni normalini trgovinski odnosi sa Rusijom, sada imate novi zakon Magnicki, kojim se stavljaju na metu korumpirani ruski biznismeni. Ovaj zakon je pre nekoliko nedelja potpisao predsednik Obama, nakon čega je Rusija oštro odgovorila zakonom o zabrani usvajanja ruske dece od strane američkih državljana. Očigledno je dakle da možemo da očekujemo nestabilan i neizvestan period u odnosima dve zemlje.”


Aleksandra Prijović rešila je da pred povratak na scenu izbaci još jednu pesmu nakon pauze koju je napravila zbog rođena sina Aleksandra.\nNaime, nakon brže pesme “Neponovljivo” stiže i numera “Bogata sirotinja” koju je radio Dragan Brajović Braja.\nDress @mo_premiere Makeup @laziclaza Hair @makeupbysrdjanpetkovic Photo @mirkotabasevic\nZa ovu pesmu kažu da će biti ženska himna i da će se svaka pronaći u njoj.\nAleksandra se vraća nastupima uskoro, prvi put na festivalu “Ulaz” a nakon toga kreće turneja širom regiona.\nKako saznajemo, “Bogata sitotinja” će premijerno biti izvedena 20.juna na finalu emisije “Zvezde granda”, a kako kažu iz pevačicinog tima nastup će izgledati spektakularno.\nDok ne dođe novi hit ovako izgleda spot mlade zvezde za pesmu “Neponovljivo” koja je pokupila simpatije publike:\nAca Lukas objavio NOVU PESMU, a nećete verovati KOLIKO ju je platio


Sanacioni fond - CBCG\nHome Ključne funkcije Sanacija kreditnih institucija Sanacioni fond\nRadi obezbjeđenja sredstava za primjenu instrumenata sanacije i sanacionih ovlašćenja utvrđenih Zakonom o sanaciji kreditnih institucija osnovan je Sanacioni fond. Sredstva Sanacionog fonda koriste se za ostvarivanje ciljeva sanacije iz člana 12, u skladu sa principima iz člana 13 ovog Zakona. Sanacionim fondom upravlja Centralna banka. Novčana sredstva Sanacionog fonda vode se na posebnom računu Centralne banke.\nSanacioni fond treba da raspolaže dovoljnim sredstvima za ostvarivanje ciljeva sanacije u skladu sa Zakonom. Centralna banka, u ime i za račun Sanacionog fonda: prikuplja redovne doprinose radi dostizanja nivoa od najmanje 1% garantovanih depozita; prikuplja vanredne doprinose ako postojeća sredstva za podmirivanje obaveza nijesu dovoljna; i ugovara zajmove i druge dodatne izvore finansiranja.\nSredstva prikupljena u skladu sa Zakonom čine imovinu Sanacionog fonda čije korišćenje odobrava Centralna banka, za namjene utvrđene u skladu sa Zakonom o sanaciji kreditnih institucija.


Bitef od 17. do 24. septembra\nBeta 30. juna 2015. 18:05\nBeogradski internacionalni teatarski festival (Bitef) biće održan od 17. do 24. septembra, a na programu je 10 predstava u duhu tradicije te pozorišne manifestacije koja će ove godine biti posvećena njenom osnivaču Jovanu Ćirilovu, najavili su organizatori.\nSelektorka Bitefa Anja Suša rekla je da namera nije da se samo oda počast Ćirilovu, već slavnoj tradiciji tog festivala i tekovinama za koje se Ćirilov od njegovog osnivanja 1967. godine svim svojim bićem iskreno zalagao.\nOna je rekla da ovogodišnja selekcija zadovoljava tri repertoarske ravni: međunarodnu, sa gostovanjem značajnih teatara na svetskoj sceni, kao i predstavljanje novih pozorišnih tendencija i već poznatih autora koji će tek uticati na pozorišnu umetnost.\nFestival će otvoriti predstava „Murmel, Murmel“ u režiji Herberta Friča, berlinskog teatra Folksbina na trgu Roza Luksemburg, a Bitef zatvara moskovski Gogolj centar sa predstavom „Mrtve duše“ reditelja Kirila Serebrenikova.\nIz Berlina tkođe će gostovati jedno od najznačajnijih pozorišta na međunarodnoj sceni, Maksim Gorki teatar sa ansambl Jaela Ronena i izuzetno popularnom predstavom „Komon Graund“ (Common Ground), rekla je Suša.\nNa programu Bitefa biće i predstava „Ilijada“ u koprodukciji nekoliko ljubljanskih pozorišta, „Mi smo kraljevi, a ne ljudi“ Hrvatskog narodnog kazališta, „Zbogom“ francuskog Biroa Kasiopeja, koprodukcija „Diskretni šarm marksizma“ holandskog pozorišta Das Arts i beogradske grupe TkH.\nBiće prikazana i koprodukcijska predstava Olivera Frljića „Kompleks Ristić“, „Smrt Ivana Iljiča“ Srpskog narodnog pozorišta iz Novog Sada, „Ibzenov neprijatelj naroda kao Brehtov poučni komad“ u produkciji Centra za kulturnu dekontaminaciju iz Beograda.\nPrema rečima selektorke u toku su pripreme za naredni, jubilarni 50. Bitef 2016. godine, a budžet za ovu godinu iznosi četvrtinu budžeta koji je festival imao pre 10 godina.\nOna je dodala da festival nastoji da sačuva tradiciju i reputaciju, naročito posle nagrade koju je prošle godine u Zagrebu dobio kao najbolja pozorišna manifestacija u regionu, ali da je za to neophodan novac.\n„Lokalni festival nacionalnog teatra Sterijino pozorje ove godine imao je veći budžet, a dovođenje jedne predstave iz inostranstva košta sedam miliona dinara“, rekla je Šuša.\nDirektor Bitefa Miloš Latinović rekao je da će festival koštati 32,6 miliona dinara i da je do sada obezbeđeno 27,2 miliona dinara, od kojih će 23,6 miliona dinara biti izdvojeno za festivalsku selekciju.\n„Nedostaje još 5,4 miliona dinara, da bi Bitef bio reprezentativan“, rekao je Latinović i naglasio da se u izboru i pripremi ovogodišnjeg programa pazilo da festival sačuva tradiciju i da bude najbolji u regionu.\nKako su organizatori najavili, ove godine pored tradicionalne nagrade Bitefa „Mira Trailović“, biće dodeljena i Specijalna nagrada „Jovan Ćirilov“, a u pripremi su i prateći programi Bitef polifonija, Bitef na filmu i Bitef zona.\nSećanje na E. Manea – rodonačelnika impresionizma…


Predsjednik Federacije BiH Marinko Čavara izjavio je danas za Fenu u Strasbourgu da je na Kongresu lokalnih i regionalnih vlasti Vijeća Evrope izražavana zabrinutost što i nakon toliko godina građani Mostara ne mogu izraziti svoju demokratsku volju i izabrati vlast.\nPresuda Europskog suda za ljudska prava po tužbi Irme Baralije zbog neodržavanja izbora u Mostaru koincidirala je sa održavanjem Kongresa lokalnih i regionalnih vlasti.\nČavara kaže da odluka Evropskog suda samo potkrepljuje odluku Ustavnog suda da treba što prije pronaći način da se promijeni izborni zakon i omogući da se sljedeće godine izbori održe i u Mostaru. Pritom, jedna je mogućnost da se u Mostaru održe izbori kao u svim gradovima i općinama u BiH ili da se napravi model koji će biti primjenjiv za sve druge gradove i općine.\n- Kad poredimo, na primjer, Travnik i Mostar, zašto bi bilo potrebe da se primjenjuju različiti modeli u ta dva grada? - rekao je on.\nKongres lokalnih i regionalnih vlasti usvojio je danas izvještaj o lokalnoj i regionalnoj demokratiji u BiH. Neke od kritika odnosile su se na nejasnoće u nadležnostima između različitih nivoa vlasti, posebno u Federaciji BiH.\n- S druge strane, najveći problem je odnos regionalnih vlasti, entiteta, i županija/kantona, jer u Ustavu nije najjasnije precizirano kad koja razina može odlučivati i do kojeg stupnja dubine po pojedinim pitanjima koja su u zajedničkoj nadležnosti između Federacije BiH i županija/kantona, što stvara velike probleme - rekao je on.\nKao primjer je naveo da se u svakom zakonu postavi pitanje da federalna inspekcija radi određene akcije po pitanju federalnog zakona, da se angažiraju svi inspektori u kantonu, a sve se kazne plaćaju na račun proračuna Federacije, dok svi troškovi padaju na račun kantona.\n- Ima puno tih detalja koje treba razjasniti. Kod svakog zakona moraju se smanjiti te dileme, a kad i ukoliko dođe do ustavnih promjena, treba to potpuno definirati i možda čak razgraničiti jasno šta je čija nadležnost po pitaju oblasti koje su podijeljenje u izvršavanju nadležnosti između Federacije i kantona - zaključio je Čavara u razgovoru za Fenu u Strasbourgu.


Raste broj pacijenata sa respiratornim tegobama - YU ECO RTV\nNaslovna / Društvo / Raste broj pacijenata sa respiratornim tegobama\nRaste broj pacijenata sa respiratornim tegobama\nGoran 13 јануара, 2022\tDruštvo, Zdravstvo 1 komentar 128 Pregledi\nUprkos tome što raste broj pacijenata koji se javljaju sa respiratornim tegobama u Kovid ambulantu Opšte bolnice, nije u porastu broj pacijenata koji se nalaze na bolničkom lečenju zbog kovid infekcije. Dnevno se na bolničko lečenje upućuje do 4 pacijenta, a u proseku je isti broj otpusta.\nU Kovid ambulanti Opšte bolnice svakodnevno beleže porast broja pacijenata koji se javljaju sa respiratornim tegobama. Međutim, po rečima epidemiologa dr Gordane Krtinić, broj hospitalizovanih pacijenata nije u porastu budući da se pacijenti javljaju sa blažom kliničkom slikom. Trenutno se 28 pacijenata nalazi na bolničkom lečenju zbog kovida, od toga je 1 pacijent u kovid jedinici intenzivnog lečenja.\nPo rečima dr Krtinić ovaj soj korona virusa se mnogo brže i lakše šire, pa se u Bolnicu javljaju čitave porodice sa simptomima kovida. Kako objašnjava dr Krtinić, do sada nisu beležili ovako ubrzan porast pacijenata koji se javljaju sa respiratornim tegobama.\nU Kovid sistemu u subotičkoj bolnici trenutno rade Infektivno odeljenje i tzv. Kovid 1 jedinica, kao i Kovid jedinica intenzivnog lečenja. Pored toga, i akušersko i pedijatrijsko odeljenje imaju posebna krila sa narandžastom i crvenom zonom za kovid pacijente među decom i trudnicama. Trenutno nema kovid pozitivnih trudnica u Bolnici, a na pedijatriji se u Kovid odeljenju nalaze jedna majka sa detetom.\nPrethodna Pokret građanske Subotice: Glasati protiv ustavnih promena\nSledeća Gradonačelnik Bakić: Glasajmo za kvalitetnije pravosuđe\nUskoro će započeti radovi na izgradnji biciklističke staze između Hajdukova i Bačkih Vinograda. Zahvaljujući finansijkoj …\n13 јануара, 2022 do 8:39 pm\nPa ima vise bolesnih od kancera, ali oni izgleda nisu toliko bitni, a i preminulo je vise ljudi zbog korone, nego od korone, da li to sve skupa vise ima smisla, te sojevi, talasi, vakcinisani, nevakcinisani, postalo je tako stresno i naporno, pshicki ubijaju, yato pjem medicinsku gljivu ganoderma lucidum, poboljšava san, jaca imuni sistem i otklanja stres.


Beograd Archives - Page 418 of 623 - Studio B\nGradonačelnik sa delegacijom kineskih pisaca\nGradonačelnik Beograda Siniša Mali primio je danas u Starom dvoru delegaciju kineskih kulturnih radnika i pisaca, koja boravi u višednevnoj poseti Beogradu i Srbiji.\nNova parking mesta u Beogradu\nBeograd uskoro dobija nova parking mesta, kaže za Studio B direktor Parking servisa Andrija Čupković.\nProdata zgrada Beobanke\nZgrada Beobanke na Zelenom vencu prodata je na javnom nadmetanju za 4.250.000 evra."Prodaja zgrade Beobanke veoma je važna vest za Beograd, budući da je ta zgrada decenijama predstavljala ruglo u centru grada", ocenio je gradonačelnik Siniša Mali.\nUhapšena dvojica osumnjičenih za paljenje automobila\nBrzom i efikasnom akcijom pripadnici Ministarstva unutrašnjih poslova u Beogradu, odmah po prijavi da su u ranim jutarnjim satima zapaljeni automobili na Čukarici, identifikovali su i uhapsili N. I. (22) i maloletnika za koje se sumnja da su izazvali požar, saopštio je MUP.\nSajam etno hrane i pića kao povezivanje biznisa i tradicije\nSajam etno hrane i pića, najznačajnija regionalna smotra proizvođača reprezentativnih tradicionalnih proizvoda,počinje od 23. novembra i traje do 26. novembra na Beogradskom sajmu, rečeno je na konferenciji za novinare u Starom dvoru.\nJavno nadmetanje za bivšu zgradu Beobanke na Zelenom vencu\nJavno nadmetanje za otuđenje poslovnog objekta u Ulici zeleni venac broj18 (bivša zgrada Beobanke) biće održano 23. novembra, saopštili su iz Sekretarijat za imovinsko-pravne poslove.\nGrađevinarstvo u Beogradu pokretač razvoja privrede\nGradonačelnik Beograda Siniša Mali obišao je gradilišta „A blok ” i „Savada” na Novom Beogradu i podsetio na obećanje dato pre tri godine, kada je nova gradska vlast najavila da će Beograd biti grad kranova i gradilišta.\nJP „Gradsko stambeno”: Nove usluge i bolji kvalitet u 2017.\nGradsko stambeno preduzeće će, po planu za narednu godinu, pružati više od 450 usluga dnevno u oblasti hitnih intervencija, a od naredne godine čišćenje zgrada i liftova biće vršeno jednom nedeljno, izjavio zamenik gradonačelnika Borko Milosavljević.\n„Beokom servis” aplikacija dostupna i na IOS-u\nAplikaciju „Beokom servisa” koja je dostupna korisnicima mobilne telefonije od sada mogu preuzeti i mobilni telefoni koji rade na IOS platformi („epl” uređaji). Preuzimanje ove aplikacije je besplatno.\nLokalizovan požar u Bariču, nema povređenih\nU fabrici "Bazna hemija" u Bariču danas je izbio požar, koji je lokalizovan, a povređenih nema, rečeno je Tanjugu u MUP-u.


Izbeglicama iz Venecuele privremeni boravak u Kolumbiji\nTanjug 9. februara 2021. 00:53\nBOGOTA – Kolumbijski predsednik Ivan Duke potvrdio je da će ta zemlja obezbediti boravak i rad kroz privremeni pravni status svim venecuelanskim migrantima.\nU zajedničkom saopštenju sa visokim komesarom Ujedinjenih nacija za izbeglice Filipom Grandijem, kolumbijski predsednik je naveo da će ovakav status migrantima omogućiti legalni rad u Kolumbiji, prenosi Rojters.\n„Moramo da preduzmemo mere, ovaj proces predstavlja prekretnicu u kolumbijskoj migracionoj politici“, poručio je Duke u saopštenju,navodi agencija.\nKolumbijski predsednik je pojasnio da će privremeni status važiti 10 godina i oslobodiće one koji su već legalizovani da redovno moraju da se ponovo prijavljuju za dozvole, a onaj ko se ne registruje pod novim privremenim statusom biće deportovan.\nVisoki zvaničnik UN Grandi nazvao je ovu najavu istorijskom i rekao da je to najvažniji humanitarni gest u regionu poslednjih decenija.\nKolumbija je već duži period glavno odredište za ljude koji beže od lošeg ekonomskog i društvenog stanja u susednoj Venecueli, a otprilike 966.000 od 1,73 miliona venecuelanskih migranata koji žive u Kolumbiji trenutno nema regulisan pravni status, navodi britanska agencija.


U subotu u Novom Sadu blokada Mosta slobode - Društvo - Dnevni list Danas\nPočetna » Vesti » Društvo » U subotu u Novom Sadu blokada Mosta slobode\nR. B.01.12.2021. 18:33\nMost slobode u Novom Sadu biče blokiran u subotu, 4. decembra, u 14 časova, u znak protesta zbog usvajanja Zakona o eksproprijaciji i planova za eksploataciju litijuma kompanije Rio Tinto u Srbiji. „Novi Sad uStaje protiv nepravde“, navodi se u letku koji dele aktivisti više građanskih inicijativa.\nOrganizatori pozivaju Novosađane da se okupe u što većem broju i da na taj način iskažu „solidarnost sa najugroženijim stanovništvom iz Gornjih Nedeljica, Pranjana, Rekovca, Jagodine i Čačka“, istdiče se u pozivu.\n„Zbog usvojenog Zakona o referendumu i narodnoj inicijativi, kao i neodgovornih malverzacija u vezi sa potpisivanjem Zakona o eksproprijaciji od strane predsednika Republike Srbije, svesno stajemo na branik odbrane ustavnosti i pravde. Svi ćemo biti solidarni i zajedno pod sloganom ‘Novi Sad uStaje protiv nepravde’ „, navode organizatori.\nProšle subote više stotina građana i aktivista ekoloških i drugih inicijativa izveli su blokadu Varadinskog mosta uprkos intervenciji odreda žandarmerije kada je guranjem i udaranjem povređeno više demonstranata.\nObeleženo osamdeset godina Novosadske racije\nblokadakompanija Rio Tintolitijummost slobodesolidarnostNovi Sad


05.04.2020 / 21:35 KORONAVIRUS - Apel\nTo što svim medijima nije omogućen jednak pristup informacijama u vezi sa epidemijom koronavirusa u Sarajevu, kada su u pitanju informacije sa KCUS-a, najmanji problem u ovom trenutku i teškoj situaciji s kakvom se suočavamo.\nDok je u poslijepodnevnim satima široj javnosti, na zvaničnom obraćanju, član Kriznog štaba Goran Čerkez saopštavao da Federacija bilježi još jednu žrtvu zaraze u Bihaću, mediji su znali više. U momentu njegovog obraćanja mediji su već objavili da je danas preminula i druga osoba u Sarajevu.\nTako je Krizni štab Federacije BiH, ni kriv, ni dužan, doveden u položaj neprovjerenog izvora informacija.\n“Federalna javnost” sklona je diviti se ministru zdravlja RS Alenu Šeraniću i načinu na koji javnosti predstavlja najnovije informacije o zarazi. No Šeranić je samo dio sistema koji u tom segment odlično funkcioniše. On iz dana u dan izvještava javnost o epidemiološkoj situaciji, broju zaraženih, oporavljenih itd. Za obavještenja o smrti pacijenata zadužen je banjalučki UKC RS koji zvaničnim saopštenjima putem medija tu informaciju podijeli s javnošću.\nU Federaciji BiH to, nažalost, nije slučaj. Iako Goran Čerkez taj posao obavlja jednako dobro kao Šeranić, ako ne i bolje.\nNa taj način stvara se konfuzija, a dodatna na način da se u medijima koji dobiju informacije sa sarajevskog Kliničkog centra ne daju i isti detalji.\nPrvo je u medijima objavljena informacija da je potvrđen još jedan smrtni slučaj u Sarajevu, a potom opet u medijima nova informacija da je preminuo muškarac i da je bio ljekar.\nInformacija da je preminuo ljekar od posebne je važnosti. A onda su se sa zebnjom iščekivale informacije - Ko je ljekar, gdje je radio, je li posljednjih dana obavljao ljekarsku dužnost i imao kontakte, gdje i s kim, ako jeste da li su svi testirani?!\nNaredna informacija objavljena je, u medijima, pola sata kasnije i glasila je da je ljekar imao 61 godinu i da je umro u izolatoriju u Podhrastovima te da je jutros bio priključen na respirator, a da je već 15 dana imao je tešku kliničku sliku.\nI konačno, sat kasnije, putem medija saznali smo i da se radi o Šefiku Pašagiću, doktoru epidemiologije i direktoru firme Sanitacija d.o.o.\nPrije nekoliko dana na adresu Udruženja BH novinara stigle su, prema tvrdanjama Udruženja, pritužbe nekih novinara da je Press služba KCUS –a nedostupna novinarima i ne odgovara na upite pojedinih medjskih kuća, ted a se biraju mediji kojima će se osigurati „ekskluzivnost“ i prvenstvo u dobijanju informacija od javnog značaja.\nNaš portal nije pravio takvu pritužbu, niti će. Niti je ovo kritika kolegama i medijima koji takve informacije dobiju, koji časno rade svoj posao. Naš apel je upravo da se takve informacije, makar kada su u pitanju preminuli, prvo dijele s kriznim štabovima ili zvaničnim saopštenjima za javnost.\nNe moramo valjda imati dobre veze da bi saznali i obavijestili javnost da je neko umro od posljedica koronavirusa u Sarajevu, ili bilo gdje drugdje.


Odobreno 598 kredita za pomoć u rješavanju stambenih pitanja boračke populacije - Klix.ba\nOdobreno 598 kredita za pomoć u rješavanju stambenih pitanja boračke populacije\n8.12.2007. u 09:25\nPreko Fondacije za pružanje pomoći u rješavanju stambenih pitanja pripadnika boračkih populacija u FBiH, dosad je ukupno realizirano i odobreno 598 kredita.\nIznos ovih kredita je oko sedam miliona maraka, a njihov povrat je blagovremeno realiziran u visini od 96,08 posto, navodi se u Informaciji o realizaciji dodjeljenih kreditnih sredstava ove fondacije, njihovom namjenskom trošenju i blagovremenom povratu.\nNa osnovu raspoloživih 1,48 miliona maraka i utvrđenih kriterija, u prošloj godini su odobrena 123 kredita za pomoć u izgradnji ili adaptaciji stembenih jedinica u visini od 10 do 15 hiljada maraka, uz kamatu od dva i tri posto i rok povrata od 15 godina.\nU ovoj godini je u petom krugu podjele, odobreno 128 kredita za pomoć u kupovini, izgradnji ili sanaciji stambenih jedinica.\nFederalna vlada se upoznala na sjednici ove sedmice sa Informacijom o realizaciji dodjeljenih kreditnih sredstava Fondacije, koja je počela rad 29. augusta 2002. godine.\nUz obavezu redovnog nadzora nad radom Fondacije, Vlada je zadužila Federalno ministarstvo za pitanja boraca i invalida odbrambeno-oslobodilačkog rata da do kraja godine pripremi odluku o smanjenju broja članova Upravnog odbora Fondacije.\nTakođer, potrebno je na osnovu analize dosadašnjih učinaka u njenom radu predložiti jednostavniji i racionalniji način njene organizacije.\nRS: Izborna tišina uoči predsjedničkih izbora\n08.12.2007. u 09:25\nPripadnik ETA-e osuđen na 411 godina zatvora za dva napada\n07.12.2007. u 23:26


Cvetković i Šoškić na saslušanju? : Nadlanu.com\nCvetković i Šoškić na saslušanju?\nObjavljeno 14. avg 2012. / 14:29:11\nPovodom istog predmeta biće saslušani i Cvetkovićev bliski saradnik Zvonimir Nikezić, vlasnik konsultantske kuće "CES Mekon", član Saveta Vlade Srbije za borbu protiv korupcije Danilo Šuković.\nKako piše "Alo!", oni će u svojstvu građana odgovarati u tužilaštvu na pitanja zašto se prećutkivalo o petogodišnjim neregularnostima u banci, teškim 300 miliona evra!\nŠuković je bio u UO banke, a Nikezić, inače Cvetkovićev dugogodišnji poslovni saradnik, bio je u nadzornom odboru banke, gde je trebalo da zastupa interes države. Napustio je to mesto nekoliko meseci pre nego što je NBS krajem decembra prošle godine uvela prinudnu upravu zbog manjka od nekoliko milijardi dinara! Sporne pozajmice banke izdavane su u periodu Cvetkovićevog mandata.\nInteresantno je da su nenaplaćene pozajmice Agrobanke dobijale uglavnom firme čiji su šefovi na neki način bili u vezi s političkim partijama. U prilog tome govori slučaj „Velefarma“, kome je Agrobanka dodelila kredit od 20 miliona evra, dok je na čelu kompanije bio Dragoljub Vučićević, prema pisanju medija, blizak SPS-u, piše "Alo".\nUskoro finansijska istraga\nKako je „Alo!“ objavio, krivična prijava, napisana na 100 strana, podneta je povodom kredita koje je Agrobanka odobrila preduzećima „Hed komerc“ i „Drina timber“, čiji je suvlasnik Milan Antonić, sin Dušana Antonića. Sumnja se da je nezakonitim odobravanjem kredita pomenutim privatnim preduzećima omogućeno pribavljanje imovinske koristi od 4.140.000 evra. Kako saznajemo, policija još nije dobila zahtev tužilaštva za pokretanje finansijske istrage protiv osumnjičenih.\nVlasnik „Habitfarma“ Radoslav Sekulić, kome je odobreno oko 60 miliona evra kredita, pored toga što se pročuo i kao učesnik u aferi s citostaticima, finansirao je i odbranu Slobodana Miloševića u Hagu i bio veoma blizak SPS-u. Peđa Mališanović, vlasnik subotičke firme „Azotem“, koja je dobila kredit od 20 miliona evra, oženjen je sestrom bivšeg ministra u vladi Vojislava Koštunice - Predraga Bubala. Kompanijom „Vujić Valjevo“, kojoj je odobreno više od 10 miliona evra, rukovodi Vidoje Vujić, za čijeg se rođenog brata odavno u javnosti govori da je nekada bio član Centralne otadžbinske uprave SRS-a, a potom prešao u redove SNS-a.\nTužilaštvo i policija „češljaju“ sporne kredite koji do danas nisu vraćeni, a odobreni su preduzećima koja se nalaze u stečaju ili su u blokadi. Proveravaju se i tokovi novca koji je Agrobanka spornim kreditima plasirala velikom broju pravnih lica.\nMiljko Radisavljević, specijalni tužilac, izjavio je juče da će u istrazi biti saslušani svi koji imaju saznanja o dešavanjima u Agrobanci. Radisavljević je rekao i da je NBS sarađivala s policijom u predistražnom postupku, što proizlazi iz činjenice da se krivična prijava koja je podneta u petak 10. avgusta u jednom delu zasniva upravo na izveštaju NBS-a.\n„U dalji rad će biti uključena i poreska policija i devizni inspektorat kako bi se istražili tokovi novca po odobrenim spornim kreditima, jer se samo na taj način može utvrditi potpuna istina o Agrobanci“, rekao je Radisavljević.\nSvedoči i Veljina odbornica\nKako „Alo!“ saznaje, tužilaštvo je predložilo saslušanje bivših članova odbora Agrobanke, Bojana Simonovića, Branislava Pešića, Milana Gavrilovića, Stanislave Milošević, Nikole Aranđelovića, Rajka Majstorovića, Dragoslave Šćekić, Pavla Pindić i Branislava Vlahović, koja je bila odbornik Nove Srbije, čiji je lider Velja Ilić, ministar u novoj srpskoj vladi. Oni će, takođe, biti saslušani od sledeće nedelje.\nAgrobankadanilo šukovićdejan šoškićkorupcijamirko cvetkovićzvonimir nikezić


Tramp: Putin da objavi sve o poslovima Hantera Bajdena u RUS\nTanjug 30. marta 2022. 07:49\nVAŠINGTON – Bivši američki predsednik Donald Tramp pozvao je ruskog predsednika Vladimira Putina da objavi sve kompromitujuće informacije koje ima o porodici Bajden i odnosima Hantera Bajdena sa oligarsima u istočnoj Evropi, prenosi Gardijan.\n„Mislim da Putin zna odgovore na to i da bi trebalo i da ih objavi. Mislim da treba da dobijemo taj odgovor“, rekao je Tramp u intervjuu za američki „Just the News“, aludirajući na navodne poslove Hantera Bajdena u Rusiji, navodi britanski list.\nTramp se pozvao na izveštaj Senata iz 2020, koji je otkrio da je ruski oligarh Jelena Baturina, tada supruga moskovskog gradonačelnika, pre 10 godina obezbedila 3,5 miliona dolara kompaniji čiji je suosnivač sin predsednika Džozefa Bajdena i u kome nije odgovoreno na pitanje o tome zašto je taj novac dat, precizira Gardijan.\n„Kako to da su gradonačelnik Moskve, njegova supruga, dali porodici Bajden tri i po miliona dolara? Mislim da bi Putin sada verovatno bio voljan da pruži taj odgovor.Siguran sam da zna“, izjavio je bivši američki predsednik.\nVelika porota u SAD je istraživala poslovanje Hantera Bajdena zbog navodnih poreskih prekršaja, stranog lobiranja i pranja novca, ali on je negirao bilo kakvu krivicu, navodi Gardijan.


CG: Prekinut lanac krijumčarenja migranata, uhapšeno 17 osoba\nArhiva - Policija Crne Gore u akciji u Podgorici (AP Photo/Risto Bozovic)\nCrnogorska Uprava policije saopštila je da je u utorak u velikoj policijskoj akciji uhapsila 17 osoba, medju kojima i dvojicu policijskih službenika, osumnjičenih da su bili dio medjunarodnog lanca krijumčarenja migranata.\nPrema navodima UP, službenici Uprave policije – Sektora kriminalističke policije – Odsjeka za suzbijanja trgovine ljudima, krijumčarenja i ilegalnih migracija i Specijalnog policijskog odjeljenja su jutros u sadejstvu sa službenicima Centra bezbjednosti Podgorica, nakon sprovođenja višemjesečnih aktivnosti, realizovali akciju pod nazivom "Doku" i na taj način presjekli međunarodni organizovani lanac krijumčarenja migranata.\n"Jutros je policija na području Podgorice i Nikšića lišila slobode 17 lica a protiv ukupno 21 lica podnijela je krivičnu prijavu zbog postojanja osnovane sumnje da su počinili krivično djelo stvaranje kriminalne organizacije i krivično djelo nedozvoljen prelaz državne granice i krijučarenje ljudi", navodi se u saopštenju.\nPolicija je objasnila da je u akciji, koja je trajala od maja prošle godine, razbijen nalac krijumčarenja migranata lišavanjem slobode jedanaest osoba iz Podgorice, pet iz Nikšića i jednu iz Mojkovca, medju kojima i dvojicu službenika Sektora za obezbjedjenje ličnosti i objekata Uprave policije.\nHapšenja su, kako su rekli u policiji, rezultat "kontinuirane i intenzivne aktivnosti sa ciljem otkrivanja i procesuiranja krijumčarskih mreža koje djeluju na teritoriji Crne Gore i u zemljama regiona", što je prethodilo identifikovanju "organizovane kriminalne grupe formirane u cilju vršenja krijumčarenjastranih državljana koji su u Crnoj Gori imali status tražilaca azila".\nPolicija sumnja da je grupa vršila prihvat, tranzit i smještaj migranata, kao i njihov ilegalni prelazak granice na ruti Albanija - Crna Gora - BiH- Hrvatska, kao i da je od prošlog maja prokrijumčarila više grupa koje su brojale od pet do deset osoba.\nOsumnjičeni krijumčari su, kako navodi policija, po unaprijed ugovorenom scenariju, koristili nepristupačne terene oko graničnih prelaza na granicama Crne Gore sa Albanijom i BIH, Božaja i Vraćenovića.\nUP navodi da su u okviru iste akcije danas u Bosni i Hercegovini uhapšene tri osobe, a u Hrvatskoj jedna, "zbog osnovane sumnje da su izvršili navedena krivična djela na teritorijama ovih država".\nIzvor Glasa Amerike iz policije rekao je da su svih 17 uhapšenih pod sumnjom za krijumčarenje migranata crnogorski državljani, dok preostalo četvoro uhapšenih u BiH i Hrvatskoj nemaju državljanstvo Crne Gore.\n"Osumnjičeni će biti privedeni specijalnomdržavnom tužiocu u Specijalnom državnom tužilaštvu u Podgorici na dalju nadležnost", kažu u UP.


Novi Beograd: Zbog protesta obustavljeni radovi u Bloku 37 | Nova Ekonomija\nRadovi na izgradnji nove poslovne zgrade u Bloku 37 na Novom Beogradu obustavljeni su nakon izjave zamenika gardonačelnika Beograda Gorana Vesića da je sa njegovim investitorom austrijskom kompanijom "Durst" postigao dogovor o njihovoj obustavi. U svom saopštenju, to je potvrdio i sam investitor.\nVideo snimke sa sporne parcele iz Bloka 37 je objavila i neformalna grupa građana Sasvski nasip, na društvenim mrežama, čiji su nam administratori takođe potvrdili da su radovi obustavljeni.\nStanari novobeogradskog Bloka 37 pobunili su se jer je investitor najavio izgradnju velike zagrade koja će im zakloniti prozore na stanovima, a tvrdili su i da mu je za taj projekat istekla građevinska dozvola.\nIpak, kompanija u svom saopštenju to dematjue i naglašava i da za radove ima važeću dokumentaciju za izvođenje radova, važeću građevinsku dozvolu, kao i plaćen doprinos za ureženje zemljišta.\nKompanija "Durst" je takođe obaveštila javnost da su radovi obustavljeni do "razrešavanja opšte situacije".\n"Austrijska kompanija Durst, investitor na placu u Bloku 37, prihvatila je moju molbu da obustavi radove na ovom placu, povuče mašine i radnike dok u razgovorima koje ću sa njima u ime Grada Beograda da vodim, ne pronađemo najbolje rešenje za građane, Beograd i samu kompaniju", rekao je Goran Vesić, a preneo Beoinfo.


Aleksić: Vlast će morati da normalizuje izborne uslove\nVesti Autor:FoNet05. maj. 202114:294 komentara\nPotpredsednik Narodne stranke Miroslav Aleksić izjavio je da će „vlast morati“ da normalizuje izborne uslove „onoliko koliko je minimalno da stranke koje su bojkotovale izbore na njih izađu“ i da su pravi pregovori o tome uz posredovanje EU, a da bi svi koji idu na „predstave“ predsednika SNS i Srbije trebalo da znaju da će biti izigrani.\n„Mi smo rekli da je minimum da se oslobode mediji, pre svega Radio-televizija Srbije, koju svi plaćamo, da se spreče pritisci na birače i krađa izbora i da izborni sistem može da funkcioniše normalno. Verujem da će to i dogoditi kao rezultat pregovora uz posredovanje EU“, rekao je Aleksić u intervjuu za portal Istinomer.\nOn je istakao da „Vučić veoma dobro zna da mora“ da poštuje zahteve EU i da nije dovoljno to što je „servilan prema njima“.\n„Potrebno je da Srbija koja teži da bude članica EU sredi politički ambijent i omogući normalno održavanje izbora, da postoje vlast i opozicija i da se dođe do kakvih-takvih institucija“, rekao je Aleksić.\nAleksić je razgovor u Skupštini Srbije vlasti i dela opozicije koja ne želi posredovanje EU, a kojem je prisustvovao i predsednik Srbije, nazvao „Vučićevom predstavom“.\nVučić ne želi suštinske promene\n„Vučić ne želi da se suštinski bilo šta promeni u vezi sa izbornim uslovima, slobodom medija i pritiskom na birače. Njemu je ovo sada idealno kako bi mogao da nastavi da vlada. Idealno mu je da bude totalitarni vladar koji nema opoziciju, kontroliše medije i ima sistem za zastrašivanje birača kroz ugovore o delu i za kupovinu glasova. Njemu odgovara da se ništa ne promeni“, rekao je Aleksić.\nOn je ocenio da će istog dana biti održani predsednički, parlamentarni i lokalni izbori.\n„Opozicija mora da napadne iz sve snage sve izbore, od kojih su za promenu vlasti ključni izbori za predsednika Srbije, ali ako ne bude dogovora oko izbornih uslova, nećemo više čekati sa strane da se neko smiluje, nešto će se dogoditi – protesti, nemiri sukobi… To nije moja želja ili hir bilo koga iz opozicije, nego će to gladan i obespravljen narod… Sve vri kao u ekspres loncu“, rekao je Aleksić.\nOpozicija u Beogradu favorit\nOn je naveo da je opozicija u Beogradu favorit i da to mora iskoristiti i činiti sve „kako Vučić ne bi više imao parlamentarnu većinu“.\nOn je ocenio da je „to ambijent u kojem on više neće moći da vlada, a ako bude drugog kruga predsedničkih izbora, onda je u drugom krugu sve moguće“.\nAleksić je rekao kako bi „to trebalo da bude cilj opozicije“, uveren da se o tome može postići dogovor.\n„Kada dođe momenat u kojem će se znati da izlazimo na izbore, opozicija će se dogovoriti, sešćemo za sto i predložićemo najbolje kandidate i krenućemo u veliki obračun sa režimom zajedno sa nezadovoljnim narodom, kojeg je mnogo više od onih koji su u vlasti. Tom narodu je potrebna jaka poruka i jasan put i pravac kojim želimo da idemo i on će stati iza nas“, zaključio je Aleksić.\nAleksandar Vučićizboriizborni uslovimeđustranački dijalogMiroslav AleksićOpozicijaSNSvlast


Austrijski " Cumbtobel " otvara 2018. godine fabriku u Nišu\nAustrijski “ Cumbtobel “ otvara 2018. godine fabriku u Nišu\nAutor: Jugmedia\t29.01.2017 09:15 pm\nAustrijska kompanija „Cumtobel“ planira da 2018. godine u Nišu otvori fabriku površine 40.000 kvadratnih metara u čiju izgradnju će investirati 30 miliona evra, izjavio je danas gradonačelnik Niša Darko Bulatović.\nOn je rekao da ta kompanija, koja je širom sveta poznata po proizvodnji rasvete i pratećih komponenti, planira da otvori fabriku površine 40.000 kvadratnih metara i da će to biti istorijski dogadjaj za Niš.\nBulatović je rekao da „Cumtobel“ takodje planira da u fabrici u Nišu uposli „značajan broj“ radnika, ali nije moga da precizira koliko će iz tačno biti.\n„Za realiziju planiranog projerkta potrebno je oko 10 hektara zemljišta koje će Republika i grad obezbediti u jednoj od industrijskih zona u Nišu“, naglasio je Bulatović na konferenciji za novinare u Gradskoj kući.\nPrema njegovim rečima predstavnici kompanije „Cumtobel“ su u proteklih godinu i nešto dana, šest puta posetili Niš, pri čemu ih je rukovodstvo grada upoznalo sa komparativnim prednostima i Niša i republike.\n„Poseban akcenat u pregovorima bio je na industrijskog tradiciji, planovima za razvoj Naučno-tehnološkog parka i prednostima koje pre svega generiše Univerzitet u Nišu“, rekao je Bulatović.\nDekan Elektronskog fakulteta Dragan Janković rekao je da se kompanija „Cumtobel“ razlikuje od drugih investitora jer planira da pored proizvodng pogona otvori i razvojni centar i uposli veliki broj visokokvalifikovanih radnika.\n„To je razlog više da mladi stručnjaci ne odu iz ovog grada i zemlje. Oni će moći da svoje potencijale iskažu u toj fabrici“, kazao je Janković.\nDolazak austrijskog proizvodjača rasvetnih sistema u Niš najavio je pretodno danas premijer Srbije Aleksandar Vučić koji je istakao da se radi o kompaniji koju svi zovu još i „Mercedes u svetu najnovijih tehnologija rasvete“.\nVučić je u pismu gradjani Niša kazao da je Vlada dugo i predano radila na dolasku „Cumtobela“


Nagradna aktivacija Mesimo zajedno korak po korak Pravilnik – Mesimo zajedno\nObjavljeno 15.11.2021. od Mesimo zajedno\nOznake: časopis, dizana testa, korak po korak, kvasac, Lilly vaučer, Mesimo zajedno, Mesimo zajedno kvasac, mešnja, nagradna aktivacija, slavska trpeza, testa za slavsku trpezu sa kvascem, testa za slavu sa kvascem,\nJoš jednom ove godine kompanija Lesaffre RS doo Beograd odlučila je da u susret novogodišnjim praznicima, obraduje svoje pratioce na društvenim mrežama i organizuje nagradnu aktivaciju. Nagradna aktivacija će se odvijati na Fejsbuk i Instagram profilima Mesimo zajedno.\nAktivacija Mesimo zajedno korak po korak na obe društvene mreže, Fejsbuku i Instagramu, trajaće od 15. novembra od 16h do 20. decembra 2021. godine do 24h. Informaciju o pobednicima nagradne aktivacije na društvenim mrežama objavićemo na Fejsbuk i Instagram stranici Mesimo zajedno 24. decembra najkasnije do 17h.\nUčešće u nagradnoj aktivaciji je besplatno i dobrovoljno. Ista aktivacija biće realizovana na Facebook i na Instagram profilu, vi birate na kojoj društvenoj mreži ćete učestvovati:\nNa Facebook i Instagram profilu Mesimo zajedno organizuje se nagradna aktivacija. Kako biste učestvovali u nagradnoj aktivaciji, neophodno je da ispratite sledeće korake:\n1. Lajkujete Fejsbuk stranicu Mesimo zajedno ili zapratite Mesimo zajedno Instagram stranicu, registrujete se na sajt Mesimo zajedno. Da biste se uspešno registrovali neophodno je da prihvatite kolačiće koji postoje radi boljeg korisničkog iskustva i svih funkcionalnosti na sajtu.\n2. Postavite recept i fotografije izrade recepta korak po korak za dizano testo koje pripremate sa kvascem za vašu slavsku trpezu.\nPošto dugo nismo organizovali aktivacije povećali smo vrednost nagrada. Tri najkreativnija recepta i fotografije izrade korak po korak, po oceni žirija, će osvojiti Lilly vaučere u vrednosti od 15000 dinara (za prvo mesto),10000 dinara (za drugo mesto) i 5000 dinara (za treće mesto), plus najboljih 10 recepata biće objavljeni u jednom od kulinarskih izdanja časopisa. Fond nagrada je: 3 Lilly vaučera u vrednosti od 15, 10 i 5 hiljada dinara za prva tri mesta i objava deset najboljih recepata u jednom od kulinarskih časopisa. Žiri čine dva predstavnika kompanije Lesaffre RS doo Beograd i jedan predstavnik digitalne agencije HOMEPAGE DOO NOVI SAD, Šajkaška 37, 21000 Novi Sad.\nUčesnici koji budu stekli pravo na nagradu potrebno je da pošalju svoje podatke (ime, prezime, podaci o rođenju, tačna mejl adresa i kontakt telefon) u inbox Fejsbuk profila Mesimo zajedno ili u inboks Instagram profila mesimozajedno kako bi bili obavešteni o načinu preuzimanja nagrade. Takođe, je potrebno da pobednici potvrde mejlom ili Fejsbuk i Instagram porukom da su primili vaučere.\nPodaci dobijeni na ovaj način od strane dobitnika nagrade neće biti dostupni javnosti i biće iskorišćeni isključivo za potrebe preuzimanja nagrade.\nLesaffre RS doo Beograd obaveštava sve učesnike u ovoj aktivaciji da one imaju isključivo zabavni karakter, da se učešće ni na koji način i ni pod kojim uslovima, posredno ili neposredno ne naplaćuje, niti je učestvovanje u aktivaciji uslovljeno bilo kakvim materijalnim davanjem ili činidbom od strane osobe koja u aktivaciji učestvuje. U slučaju nepredviđenih okolnosti i/ili vanrednih situacija, kompanija Lesaffre RS doo Beograd zadržava pravo izmene datuma realizacije nagradne aktivacije.\nKompanije Facebook i Instagram ni na koji način nisu uključene u pripremu i realizaciju ove aktivacije, i ne snose nikakvu odgovornost za nju.\nDa biste učestvovali u ovoj nagradnoj aktivaciji potrebno je da prethodno prihvatite propisane uslove. Molimo da pažljivo pročitate ova pravila pre nego što uzmete učešće, a pre nego što nastavite, trebalo bi da odštampate ili sačuvate kopiju ovih pravila za svoju arhivu.\nPristajem da budem kontaktiran od strane kompanije Lesaffre RS doo Beograd, odnosno od predstavnika te kompanije u vezi sa ovom aktivacijom.\nPotvrđujem da sam upoznat sa pravom da kompanija Lesaffre RS doo Beograd pri realizaciji ove aktivacije ne prihvati ili ukloni sve tekstove, zapise, fotografije i druge materijale koje po svom nahođenju smatra neprihvatljivim, zbog toga što nisu u skladu sa propisima ili nisu u skladu sa pozitivnim vrednostima koje kompanija promoviše (biće uklonjene poruke koje se dovode u vezu sa: nasiljem, stavljanjem maloletnih lica u vezu sa alkoholom, povezivanjem alkohola i vožnje, pozivanjem na nasilje, nacionalnu, versku, rasnu ili bilo koju drugu vrstu netrpeljivosti i koje nisu u skladu sa internom politikom promovisanja brenda – dovođenje brenda u lošu konotaciju, itd).\nU Beogradu, dana 15. novembra 2021. godine.\nJeste li spremili zimnicu?


Dec 14, 2015 Xerox\nProjekat za razotkrivanje ugljenika (engl. Carbon Disclosure Project – CDP), međunarodna organizacija za zaštitu okoline, proglasila je kompaniju Xerox liderom u pružanju pouzdanih informacija o emisijama ugljenika i potrošnji energije investitorima i globalnom tržištu.\nPriznanje dolazi uoči održavanja konferencije UN-a o klimatskim promenama (COP21) u Parizu, na kojoj su se sastali predstavnici država kako bi zajednički radili na smanjenju globalnih emisija ugljenika i ograničavanju povećanja temperature.\n„Kako svet prati šta se događa nakon dogovora o klimatskim promenama u Parizu i očekuje budućnost sa niskom emisijom ugljenika, pouzdane informacije o tome kako kompanije utiču na ovaj prelaz postaju još važnije,“ izjavio je Paul Dickinson, izvršni predsednik i suosnivač CDP-a, neprofitne, nevladine organizacije koja prikuplja podatke o klimatskim promenama i rizicima za vode i šume, koje dostavljaju kompanije. „Iz tog razloga čestitamo onim kompanijama koje su uvrštene u CDP-ov Indeks vodećih kompanija po objavljivanju podataka o klimatskim promenama (engl. Global Climate Disclosure Leadership Index)“, izjavio je Dickinson.\nKompanija Xerox je uvrštena u S&P-ev Indeks vodećih kompanija po objavljivanju podataka o klimatskim promenama (engl. Climate Disclosure Leadership Indeks – CDLI) zbog kvaliteta izveštavanja o emisijama ugljenika i potrošnji energije, koje dostavlja CDP-ovom programu o klimatskim promenama. Dostavljeni podaci nezavisno se ocenjuju prema CDP-ovom sistemu bodovanja i od mogućih 100 bodova Xerox je osvojio 99. Samo one kompanije koje ostvare gornjih 10 posto bodova uvrštavaju se u indeks vodećih kompanija.\nCDP-ova zbirka podataka o rizicima, najveća u svetu, omogućuje kompanijama, investitorima i gradovima da još više umanje rizik, iskoriste prilike i donesu takve investicione odluke koje će voditi prema više održivom svetu.


srbijasport.net - FK Omladinac - Ugljarevo - Vesti\nSubota, 20.07.2019 22:07\n06.05.2018 02:15 Dragan Ivanović 877\n20.06.2017 23:38 Dragan Ivanović 996\nNa području trsteničke opštine sportisti se druže i takmiče osim prvenstvenih i na utakmicama u okviru turnira u malom ili velikom fudbalu.Jedan od tih takmičenja upravo je završen u Ugljarevu,bio je to četvrti po redu memorijalni turnir ,u znak sećanja na preminule meštane ovog trsteničkog sela Ljubodraga Rasinca,Vladimira Savića i Gorana Đorđevića, Utakmice su igrane na fudbalskom...\n10.06.2017 11:53 Dragan Ivanović 897\nRukovodstvo,igrači FK „Omladinac“ i meštani Ugljareva rade na sanaciji dotrajale infrastrukture na svom fudbalskom igralištu, kako bi njihov klub u narednom prvenstvu OFL Trstenik, imao adekvatne uslove i osvajanjem prvog mesta u ligi izborio plasman u Drugu okružnu ligu. - Naš klub postoji više od 40 godina, postavili smo kućice za igrače i delegata zahvaljujući razumevanju i pomoći lokalne...\n06.06.2017 22:43 Dragan Ivanović 1496\nRukovodstvo,igrači FK „Omladinac“ i meštani Ugljareva rade na sanaciji dotrajale infrastrukture na svom fudbalskom igralištu,kako bi njihov klub u narednom prvenstvu OFL Trstenik,imao adekvatne uslove i osvajanjem prvog mesta u ligi izborio plasman u Drugu okružnu ligu. - Naš klub postoji više od 40 godina,postavili smo kućice za igrače i...\n22.04.2017 18:32 Dragan Ivanović 1073\nMalobrojni gledaoci videli su u Dublju tokom cele utakmice ravnopravnu,otvorenu i pomalo grubu igru u 15. prvenstvenom kolu OFL Trstenik.Sastali su se a posle 90 minuta igre i rastali stari sportski rivali domaći Kamenorezac 76 i gostujuća ekipa Omaldinac iz Ugljareva. Obadve ekipe su u suštini bile požrtvovane ali im je loš džombast teren onemugućavao da pruže više od igre. Ipak to nije mnogo...\n11.10.2016 15:03 Dragan Ivanović 1083\nObeležen jubilej FK Omladinac u Ugljarevu\nU prisustvu bivših i sadašnjih igrača,članova uprave FK Omladinac i brojnih gostiju,u Ugljarevu je održana svečana akademija povodom vrednog jubileja 40 godina postojanja i takmičenja ovog kluba člana OFL Trstenik.Na početku akademije igrom i pesmom iz Srbije prisutnima su se predstavili članovi Folklornog ansambla "Sveti Nikola" iz Trstenika.Zatim je prisutne pozdravio i izrazio dobrodošlicu...\n27.09.2016 15:38 Dragan Ivanović 1184\nOmladinac pobedom učvrstio vođstvo na tabeli OFL Trstenik\nEkipa Kamenorezac 76 gostovala je u Ugljarevu kod prvoplasiranog Omladinca i izgubila i drugi susret rezultatom 2:0 u OFL Trstenik,pa se trenutno nalazi na 6. mestu tabele.Ovo je možemo slobodno reći sasvim nova ekipa u odnosu na onu koja se uspešno takmičila u Drugoj Rasinskoj fudbalskoj ligi.Mladići igraju bez opterećenja a vodi ih jedan od legendi dubljanskog fudbala Ljubiša Vidaković-Đokin....\n14.07.2015 21:36 Dragan Ivanović 1210\n"Zvezda" pobednik memorijalnog turnira\nNa fudbalskom igralištu u Ugljarevu održan je drugi po redu memorijalni turnir u velikom fudbalu "Ljubodrag Rasinac i Vladimir Savić". Prvo mesto i pehar osvojili su fudbaleri "Zvezde" iz Čukojevca članovi Gradske lige Kraljevo. Oni su u finalu rezultatom 3:0 pobedili domaćine ekipu "Omladinac". Pehar i nagrade najboljima na ovom turniru uručio je predsednik opštine Trstenik Miroslav Aleksić,...\n28.09.2014 22:16 Dragan Ivanović 1978\nHladan tuš u Dublju\nFudbaleri Omladinca iz Ugljareva iznenadili su domaći Kamenorezac 76 i pobedom od 2:1 na vrućem terenu odneli iz Dublja sva tri boda u 6 kolu OFL Trstenik. Pred oko 200 gledalaca susret je vodio glavni sudija Dragan Šućurović, sa pomoćnicima Aleksandrom Novičićem i Markom Digićem. Dužnost delegata na ovoj utakmici obavljao je Miomir Pantić. U prvom delu susreta u otvorenoj igri šanse su imali...


Organizacija islamske saradnje isključila Siriju iz članstva\nSirijske izbjeglice traže utočište u Turskoj\nČlanice Organizacije islamske saradnje isključile su Siriju iz članstva u toj organizaciji, na vanrednom samitu u Meki, u Saudijskoj Arabiji. Istovremeno, ekspertska komisija UN u najnovijem izveštaju zaključila je da su snage Bašara Al Asada počinile ratni zločin i zločin protiv čovečnosti nad sirijskim civilima.\nSavet bezbednosti UN razmatraće u četvrtak na zatvorenoj sednici da li da uspostavi novu civilnu kancelariju za rešavanje krize u Siriji, uoči okončanja posmatračke misije UN u nedelju.\nU pokušaju da izoluju režim u Damasku, učesnici samita Organizacije islamske saradnje složili su se o "potrebi za momentalno okončanje nasilja u Siriji i suspenziji te zemlje iz OIS-a", piše u deklaraciji sa sastanka.\nGeneralni sekretar OIS-a Ekmeledin Isanoglu rekao je na konferenciji za štampu da je sa samita poslata "snažna poruka koju je muslimanski svet uputio sirijskom režimu".\n"Taj svet više ne može da prihvata režim koji masakrira sopstveni narod koristeći avione, tenkove i tešku artiljeriju", dodao je.\n"To je i poruka medjunarodnoj zajednici da muslimanski svet podržava mirno rešenje (za Siriju), želi okončanje krvoprolića i odbija da taj problem postane međuverski i da se prelije" na region, poručio je Isanoglu.\nIsključenje Sirije iz članstva u OIS-u preporučeno je na pripremnom sastanku dvodnevnog samita na kojem je učestvovalo četrdesetak šefova arapskih država.\nIran, koji je saveznik Damaska, jedina je zemlja koja se otvoreno usprotivila isključenju Sirije, među 57 članica OIS-a, koja predstavlja milijardu i po muslimana širom sveta.\nU drugoj deklaraciji sa samita, pod nazivom "Pakt iz Meke", OIS je izrazila podršku "muslimanskim narodima pod represijom, suočenim sa borbenim avionima i napadima redovne vojske, što je slučaj sa sirijskim narodom".\nU deklaraciji se ističe potreba za saradnjom muslimanskih zemalja, borbom protiv podela među muslimanima, promocijom "umerenog islama, borbom protiv terorizma i načina razmišljanja koji do njega dovodi".\nU "Paktu iz Meke" se, takođe, izražava zadovoljstvo zbog odluke saudijskog kralja Abdalaha, domaćina samita, da u Rijadu osnuje centar za podsticanje dijaloga između muslimanskih sunita i šiita.\nUN: U Siriji počinjeni ratni zločini\nSnage sirijskog predsednika Bašara el-Asada i provladina milicija Shabiha počinili su ratne zločine i zločine protiv čovečnosti nad sirijskim civilima, dok su antirežimski pobunjenici počinili zločine manjih razmera, zaključila je ekspertska komisija UN u najnovijem izveštaju.\nU izveštaju na 102 strane, koji će 17. septembra biti predstavljen Savetu UN za ljudska prava u Ženevi, navodi se da razmere vojnih operacija i "primenjene metode" ukazuju na umešanost, na najvišim nivoima, oružanih i bezbednosnih snaga i vlade".Kako navodi AP, komisija UN je zaključila i da su antivladine oružane grupe, sa svoje strane, takođe počinile ratne zločine, uključujući ubijanja, vansudska pogubljenja i torturu, ali u mnogo manjoj meri u poređenju sa zlodelima koja su izvršile vladine snage i Shabiha.\nSirijski sukob, koji sve više izmiče kontroli, postepeno je prerastao u građanski rat punih razmera, za koji komisija UN kaže da uključuje "brutalnije taktike i nove vojne sposobnosti obeju strana", navode agencije.\nOfanziva na Alepo, Asad imenovao novog premijera